
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 71 


3 Φεβρουάριου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α 882 

Τροποποίηση και ψήφιση Οργανισμού Εσωτερικής Υπη¬ 
ρεσίας του Δήμου Πατρέων. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις των Νόμων 1188/81 «περί κυρώ- 
σεως του Κωδικός περί καταστάσεως προσωπικού 
ΟΤΑ» και 1586/86 «περί βαθμολογικής διάρθρωσης 
των θέσεων του Δημοσίου Νομικών Προσώπων Δημο¬ 
σίου Δικαίου και των ΟΤΑ και άλλες διατάξεις του Π.Δ./ 
τος 37α/1987 και του Ν. 2190/94. 

2. Την 53660/59/6.8.1986 γενική διαταγή του 
Υπουργείου Εσωτερικών με την οποία παρέχονται οδη¬ 
γίες για την ψήφιση Ο.Ε.Υ. Δήμων και Κοινοτήτων. 

3. Την 25/1/29.12.94 {θέμα Ιο) γνωμοδότηση του 
Υπηρεσιακού Συμβουλίου άρθρου 37 του Ν. 2190/ 
94. 

4. Την 693/94 απόφαση του Δημοτικού Συμβουλίου 
σχετικά με το αντικείμενο του θέματος, αποφασί¬ 
ζουμε: 

Εγκρίνουμε την αριθμ. 693/94 απόφαση του Δημοτι¬ 
κού Συμβουλίου Πατρέων που αφορά την τροποποίηση 
και ψήφιση Οργανισμού Εσωτερικής Υπηρεσίας του 
Δήμου Πατρέων ως κατωτέρω: 

Άρθρο 1 

Διάρθρωση Υπηρεσιών 
Α’ ΔΗΜΑΡΧΟΣ 

1. Ιδιαίτερο Γραφείο 

2. Γραφείο Αντιδημάρχων 

3. Γραφείο Τύπου και Δημοσίων Σχέσεων 

4. Γραφείο Σχέσεων Δήμου, Ε.Ο.Κ., Τεχνικής και Οι¬ 
κονομικής Συνεργασίας 

5. Γ ραφεία Ειδικών Συμβούλων ή Επιστημονικών Συ¬ 
νεργατών ή Ειδικών Συνεργατών 

6. Γραφείο Επικοινωνίας και Πληροφόρησης Πο¬ 
λίτη 

7. Γ ραφείο Δημοτικής Επιτροπής Παιδείας 

Β' ΠΡΟΕΔΡΟΣ ΔΗΜΟΤΙΚΟΥ ΣΥΜΒΟΥΛΙΟΥ 


Γ ραφείο Προέδρου Δημοτικού Συμβουλίου 
Γ ΓΕΝΙΚΟΣ ΓΡΑΜΜΑΤΕΑΣ 
Γ ραφείο Γ ενικού Γ ραμματέα 
Δ' ΝΟΜΙΚΗ ΥΠΗΡΕΣΙΑ 
Γ ραφείο Νομικών Συμβούλων 

Ε' Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Τμήμα Δημοτικού Συμβουλίου και Επιτροπών 

2. Τμήμα Προσωπικού 

3. Τμήμα Διοίκησης 

4. Τμήμα Δημοτικής Κατάστασης 

5. Τμήμα Ληξιαρχείου 

6. Τμήμα Μηχανοργάνωσης - Στατιστικής 

ΣΤ' Δ/ΝΣΗ ΠΡΟΫΠΟΛΟΓΙΣΜΟΥ & ΔΙΑΧΕΙΡΙΣΗΣ 

1. Τμήμα Προϋπολογισμού και Λογιστηρίου 

2. Τμήμα Προμηθειών 

3. Τμήμα Διαχείρισης Υλικού και Αποθηκών 

4. Τμήμα Ταμείου 

Ζ' Δ/ΝΣΗ ΠΡΟΣΟΔΩΝ 

1. Τμήμα Τ.Α.Π. - Εισφορών κ.λ.π. 

2. Τμήμα Τελών Κοινοχρήστων Χώρων - Διαφημί¬ 
σεων κ.λ.π. 

3. Τμήμα Τέλους Εκδιδομένων Λογαριασμών κ.λ.π. 

4. Τμήμα Δικαιωμάτων 

Η’ Δ/ΝΣΗ ΚΑΘΑΡΙΟΤΗΤΑΣ 

1. Τμήμα Προγραμματισμού και Περισυλλογής Απορ- 
ριμάτων 

2. Τμήμα Υγειονομικής Ταφής Απορριμμάτων 

Η' Δ/ΝΣΗ ΠΟΛΕΟΔΟΜΙΚΟΥ ΣΧΕΔΙΑΣΜΟΥ 
ΚΑΙ ΕΦΑΡΜΟΓΩΝ 

1. Τμήμα Πολεοδομικού Σχεδιασμού 

2. Τμήμα Εφαρμογών Σχεδίου Πόλεως 

3. Τμήμα Τοπογραφικών Εφαρμογών 

Γ Δ/ΝΣΗ ΕΡΓΩΝ 

1. Τμήμα Κατασκευής Έργων Οδοποιίας 

2. Τμήμα Συντήρησης Οδοστρωμάτων 

3. Τμήμα Αρχιτεκτονικών Διαμορφώσεων και Κατα¬ 
σκευής Κτιριακών Έργων 

4. Τμήμα Συντήρησης Πλατειών και Κηρίων 

5. Τμήμα Φυτοτεχνικών Έργων 

6. Τμήμα Ηλεκτρομηχανολογικό 

7. Τμήμα Συντήρησης Ηλεκτροφωτισμού 

8. Τμήμα Επισκευής και Συντήρησης Τροχαίου Υλι¬ 
κού 

ΕΙΔΙΚΕΣ ΥΠΗΡΕΣΙΕΣ 

Α' Γραφείο Κοινωνικής Μέριμνας και Υγείας 

Β' Γ ραφείο Αθλητισμού και Νεότητας 

Γ' Γραφείο Δημοτικής Αστυνομίας 

Άρθρο 2 

Αρμοδιότητες Υπηρεσιακών Μονάδων 
Α' ΔΗΜΑΡΧΟΣ 

1. ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ 

Διεξάγει την προσωπική αλληλογραφία τόυ Δημάρ¬ 
χου και τηρεί Αρχείο αυτής. 

Τηρεί ιδιαίτερο Πρωτόκολλο Εισερχομένων και 
Εξερχομένων εγγράφων, τα οποία διεκπεραιώνει στις 
αρμόδιες υπηρεσίες. 

Προγραμματίζει τις ώρες και ημέρες, που ο Δήμαρ¬ 
χος μπορεί να δέχεται διάφορες Επιτροπές, Συλλόγους 
και τους Δημότες. 

Τηρεί Ημερολόγιο των προσωπικών επαφών του Δη¬ 
μάρχου εντός και εκτός του Δήμου. 

Παραλαμβάνει από τους υπηρεσιακούς παράγοντες 
τους φακέλλους των εγγράφων, που πρέπει να υπο¬ 
γράφουν από τον Δήμαρχο. 

2. ΓΡΑΦΕΙΟ ΑΝΤΙΔΗΜΑΡΧΩΝ 

Οι Ανπδήμαρχοι ορίζονται με απόφαση του Δημάρ¬ 
χου και ασκούν καθήκοντα που τους μεταβιβάζει ο Δή¬ 
μαρχος. Σε περίπτωση απουσίας ή κωλύμματος, τις αρ¬ 
μοδιότητες του απόντα Αντιδημάρχου ασκεί ο Δήμαρ¬ 
χος ή ο οριζόμενος Αντιδήμαρχος. 

Τα Γραφεία Αντιδημάρχων διεξάγουν κάθε υπηρε¬ 
σία, που τους αναθέτουν οι Ανπδήμαρχοι, μέσα στα 
πλαίσια των αρμοδιοτήτων τους. 

Καθορίζουν τις ημέρες και ώρες που οι Ανπδήμαρχοι 
δέχονται Επιτροπές, Πολίτες και υπηρεσιακούς παρά¬ 
γοντες του Δήμου και διεκπεραιώνουν κάθε άλλη υπό¬ 
θεση, την οποία ήθελε αναθέσει σ’ αυτούς ο Δήμαρ¬ 
χος. 

3. ΓΡΑΦΕΙΟ ΤΥΠΟΥ ΚΑΙ ΔΗΜΟΣΙΩΝ ΣΧΕΣΕΩΝ 

Παρακολουθεί όλη την δραστηριότητα του Δήμου. 

Συνεργάζεται με τον Δήμαρχο σε θέματα τακπκής 

και πολιτικής. 

Αναλαμβάνει τη συγγραφή των κειμένων και των επι¬ 
στολών του Δημάρχου. 

Συντάσσει τα Δελτία Τύπου. 

Συνεργάζεται με τους Δημοσιογράφους και οργανώ¬ 
νει τις συνεντεύξεις Τύπου. 

Παρακολουθεί όλα τα θέματα που αφορούν το Δήμο 
ή τους ΟΤΑ, τα οποία δημοσιεύονται στον Τύπο. 

Συντάσσει τις σχετικές απαντήσεις στα σχάλια που 
αφορούν τον Δήμο ή τον Δήμαρχο. 

Φριντίζει για τη δημοσίευση των διακηρύξεων και 
των ανακοινώσεων των Υπηρεσιών του Δήμου. 

Συνεργάζεται με τον τοπικό Τύπο για τα τοπικά θέ¬ 
ματα. 

Παραλαμβάνει τον ημερήσιο και περιοδικό Τύπο, κα¬ 


θώς και όλα τα έντυπα που αποστέλλονται στον Δήμο. 

Επιμελείται της καθημερινής αποδελτίωσης του Τύ¬ 
που. 

Επιμελείται για την οργάνωση, γενικά, τελετών, δεξι¬ 
ώσεων και γευμάτων. 

Επιμελείται για την διοργάνωση, την υποδοχή, φιλο¬ 
ξενία και ξενάγηση ξένων προσωπικοτήτων ή και ομά¬ 
δων ημεδαπών και αλλοδαπών. 

Επιμελείται όλων των διαδικασιών μεταβάσεως στο 
Εξωτερικό Δημοτικής αντιπροσωπείας (Δημάρχου, 
Συμβούλων, Υπηρεσιακών παραγόντων). 

Επιμελείται της διαθέσεως της Μπάντας και του ση¬ 
μαιοστολισμού των χώρων. 

Οργανώνει εορτές μεταξύ των υπαλλήλων, με σκοπό 
τη σύσφιξη των σχέσεων. 

Τηρεί φωτογραφικό και άλλο υλικό σε Αρχείο. 

4. ΓΡΑΦΕΙΟ ΣΧΕΣΕΩΝ ΔΗΜΟΥ, Ε.Ο.Κ., ΤΕΧΝΙΚΗΣ 

ΚΑΙ ΟΙΚΟΝΟΜΙΚΗΣ ΣΥΝΕΡΓΑΣΙΑΣ 

Καταρτίζει τα Προγράμματα εκτελέσεως έργων με 
επιχορήγηση από την Ε.Ο.Κ. για τις υπηρεσίες του Δή¬ 
μου, του Πνευματικού Κέντρου και τις Δημοτικές Επι¬ 
χειρήσεις. * 

Κοστολογεί τα Προγράμματα αυτά και υποβάλλει τις 
τελικές προτάσεις στο Ευρωπαϊκό Κοινοτικό Ταμείο. 

Ενημερώνει την Δ/νση Λογιστικού του Δήμου για την 
ένταξή των Προγραμμάτων αυτών στον προϋπολογισμό 
του Δήμου. 

Συνεργάζεται με την Κ.Ε.Δ.Κ.Ε. για, την προώθηση 
θεμάτων Τοπικής Αυτοδιοίκησης στην Ε.Ο.Κ. 

Υποβάλλει απολογιστικά στοιχεία στο Κοινοτικά Τα¬ 
μείο. 

Αναπτύσσει και καλλιεργεί τις σχέσεις τεχνικής και 
επιστημονικής συνεργασίας με Πανεπιστημιακά κ.λ,π. 
Ιδρύματα και φορείς του Εσωτερικού και του Εξωτερι¬ 
κού, Κρατικές Υπηρεσίες, Νομικά Πρόσωπα, Επιχειρή¬ 
σεις και Οργανισμούς πάσης φύσεως. 

Προωθεί και αναπτύσσει τις σχέσεις συνεργασίςς με’ 
αδελφοποιημένες ή προς αδελφοποίηση πόλεις του 
Εξωτερικού. 

Μεριμνά για την τεχνική και επιστημονική υποστή¬ 
ριξη της Δημοτικής δράσεως στο Εσωτερικό και Εξωτε¬ 
ρικό και εξασφαλίζει την αξιοποίηση των εργασιών των 
πάσης φύσεως Συνεδρίων, στα οποία μετέχει ο Δήμος. 

5. ΓΡΑΦΕΙΑ ΕΙΔΙΚΩΝ ΣΥΜΒΟΥΛΩΝ Ή ΕΠΙΣΤΗΜΟ¬ 
ΝΙΚΩΝ ΣΥΝΕΡΓΑΤΩΝ Ή ΕΙΔΙΚΩΝ ΣΥΝΕΡΓΑΤΩΝ 

Ο Ειδικός Σύμβουλος ή ο Επιστημονικός Συνεργάτης 
και ο Ειδικός Συνεργάτης ασκούν καθήκοντα επιτελικά 
και δεν έχουν αποφασιστικές αρμοδιότητες οποιοσδή¬ 
ποτε μορφής. 

Παρέχουν συμβουλές και διατυπώνουν εξειδικευμέ- 
νες γνώμες, γραπτά ή προφορικά, για το συγκεκριμένο 
τομέα δραστηριοτήτων του Δήμου, τον οποίο έχουν 
ορισθέί να εξυπηρετήσουν. Το Συμβουλευτικό του 
έργο απευθύνεται προς τον Δήμαρχο, το Δημοτικό 
Συμβούλιο και την Δημαρχιακή Επιτροπή, ανάλογα με 
τις αρμοδιότητές τους. 

Ειδικά ο επιστημονικός συνεργάτης παρέχει υπηρε¬ 
σίες μέσα στον κύκλο των γνώσεών του, σε εξειδικευ- 
μένα επιστημονικά και τεχνικά θέματα, που μπορεί να 
αναφέρονται στη διενέργεια ερευνών, εκπόνηση μελε¬ 
τών, σύνταξη εκθέσεων, υποβολή προτάσεων ή ειση¬ 
γήσεων, επεξεργασία κοι παρουσίαση στοιχείων απα- 

ραιτήτων για την πραγμάτωση των σκοπών του Δήμου, 
παροχή επιστημονικής ή τεχνολογικής βοήθειας σε ει¬ 
δικά θέματα, που απασχολούν τις Οργανωτικές Μονά¬ 
δες του Δήμου, συστηματική παρακολούθηση της επι¬ 
στήμης και τεχνολογίας στον τομέα της δραστηριότη- 
τάς τους, τήρηση αρχείου Ελληνικών και ξένων βιβλιο¬ 
γραφικών δεδομένων ή σε κάθε άλλη εργασία, που του 
ανατίθεται από τον Δήμαρχο. 

6. ΓΡΑΦΕΙΟ ΕΠΙΚΟΙΝΩΝΙΑΣ & ΠΛΗΡΟΦΟΡΗΣΗΣ 
ΠΟΛΙΤΗ 

Ενημερώνει τους πολίτες για τα δικαιώματά τους και 
τις ενέργειες που απαιτούνται για την διεκπεραίωση 
των υποθέσεών τους και τους εφοδιάζει με τα απαραί¬ 
τητα πληροφοριακά στοιχεία και τα διαθέσιμα 
έντυπα. 

Κατευθύνει τους πολίτες στη διεκπεραίωση των 
υποθέσεών τους, τους συμβουλεύει για την καλύτερη 
αντιμετώπιση των προβλημάτων τους και τους ενημε¬ 
ρώνει για την πορεία τους. 

Κατευθύνει και οργανώνει την επικοινωνία των πολι¬ 
τών με τις Υπηρεσίες (Διευθύνσεις, Τμήματα, Γραφεία) 
του Δήμου. 

Ενημερώνει, με τα μέσα μαζικής ενημέρωσης και 
κάθε άλλο πρόσφορο μέσο, τους πολίτες για τα νέα μέ¬ 
τρα που αποφασίζονται κάθε φορά. 

Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Δήμου 
και στη λήψη μέτρων που τους αφορά, αποσκοπώντας 
έτσι με τις ρυθμίσεις αυτές στην ενεργοποίηση του πο¬ 
λίτη μέσα και από αυτή την διαδικασία, δίνοντάς του τη 
δυνατότητα να μετέχει με τις δικές του ιδέες - προτά¬ 
σεις και τη δημιουργική του φαντασία στο «κοινωνικό 
γίγνεσθαι» και στη γενικότερη προσπάθεια σχεδιασμσύ 
για την ανάπτυξη. 

Υποχρεοΰται να εφοδιάζεται με τα απαραίτητα πλη¬ 
ροφοριακά έντυπα, αιτήσεις κ.λ.π. και να παρέχει κάθε 
διευκόλυνση για την άμεση ενημέρωση και εξυπηρέ¬ 
τηση των πολιτών. 

Είναι αυτονόητο, ότι το Γραφείο Επικοινωνίας και 
Πληροφόρησης του Πολίτη δεν υποκαθιστά σε καμία 
περίπτωση τις αρμόδιες υπηρεσίες του Δήμου στα 
αντικείμενά τους, αλλά υποβοηθεί το έργο τους και 
εξυπηρετεί τον πολίτη. 

6. ΓΡΑΦΕΙΟ ΔΗΜΟΤΙΚΗΣ ΕΠΙΤΡΟΠΗΣ ΠΑΙΔΕΙΑΣ 

Ασχολείται: 

Με τη συγκρότηση Σχολικών Επιτροπών όλων των 
Σχολείων Α/θμιας και Β/θμιας Εκπαίδευσης και Δημο¬ 
τικής Επιτροπής. 

Με τις πιστώσεις λειτουργικών δαπανών όλων των 
Σχολικών μονάδων. 

Με τις πιστώσεις επισκευών και συντηρήσεων των 
Σχολικών Κτιρίων. 

Με κτιριακά θέματα, που έχουν σχέση με συντηρή¬ 
σεις, ανεγέρσεις, προσθήκες αιθουσών, αθλητικές 
εγκαταστάσεις, συμπλήρωμα ή δημιουργία τους, επε¬ 
κτάσεις χώρων στα υπάρχοντα σχολεία, αγορές οικο¬ 
πέδων νέων σχολικών μονάδων. 

Με την τήρηση Βιβλίου θεωρήσεων τριπλότυπων 
αποδείξεων εισπράξεως. 

Με την φακελλοποίηση κάθε σχολείου ή συγκροτή¬ 
ματος. 

Με την φακελλοποίηση των εγγράφων προϋπολογι¬ 


σμών των σχολείων που υπάγονται στον Δήμο. 

Με τις εισηγήσεις στο Δημοτικό Συμβούλιο για 
έγκριση πιστώσεων για τις σχολικές μονάδες μετά από 
απόφαση της Επιτροπής Παιδείας και με την κατα¬ 
γραφή των Πρακτικών των Συνεδριάσεων. 

Με τον έλεγχο των απολογιστικών στοιχείων. 

Με την καταγραφή καταστάσεων κατανομής λει¬ 
τουργικών δαπανών και ενημέρωσης των σχολείων για 
την παραλαβή των χρημάτων. 

Β’ ΠΡΟΕΔΡΟΣ ΔΗΜΟΤΙΚΟΥ ΣΥΜΒΟΥΛΙΟΥ 

ΓΡΑΦΕΙΟ ΠΡΟΕΔΡΟΥ ΔΗΜΟΤΙΚΟΥ ΣΥΜΒΟΥΛΙΟΥ 

Διεξάγει κάθε υπηρεσία, που αναθέτει ο’ αυτό ο 
Πρόεδρος του Δημοτικού Συμβουλίου και η οποία δεν 
υπάγεται στην αρμοδιότητα των άλλων Υπηρεσιών του 
Δήμου. 

Ενεργεί την προσωπική αλληλογραφία του Προέ¬ 
δρου. 

Συντάσσει τις καταστάσεις καταβολής αποζημίωσης 
των Δημοτικών Συμβούλων για τη συμμετοχή τους στις 
συνεδριάσεις του Σώματος, καθώς και τις ετήσιες 
όμοιες, μαζί με τα εκκαθαριστικά σημειώματα, που 
υποβάλλονται στην Εφορία. 

Καθορίζει τις ημέρες και ώρες, που ο Πρόεδρος δέ¬ 
χεται Επιτροπές, πολίτες και τους υπηρεσιακούς πα- 1 
ράγοντες του Δήμου. 

Ο Πρόεδρος συνεργάζεται με τις Υπηρεσίες του Δή¬ 
μου για θέματα που εισάγονται στο Συμβούλιο για συ¬ 
ζήτηση και λήψη απόφασης. 

Γ ΓΕΝΙΚΟΣ ΓΡΑΜΜΑΤΕΑΣ 

ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ 

Ο Γενικός Γραμματέας προΐσταται όλου του προσωπι¬ 
κού του Δήμου και ασκεί την ανώτατη εποπτεία και τον 
έλεγχο σε όλες τις Δημοτικές Υπηρεσίες. 

Εκτελεί τις αρμοδιότητες, που του εκχωρεί ο Δήμαρ¬ 
χος με απόφασή του. 

Δ' ΝΟΜΙΚΗ ΥΠΗΡΕΣΙΑ 

ΓΡΑΦΕΙΟ ΝΟΜΙΚΩΝ ΣΥΜΒΟΥΛΩΝ 
Οι Νομικοί Σύμβουλοι παρέχουν κάθε ζητούμενη 
γνώμη και συμβουλή σε όλα τα Τμήματα της Υπηρεσίας 
του Δήμου, των Ιδρυμάτων του και των Δημοτικών Επι¬ 
χειρήσεων, καθώς και στον Δήμαρχο και τους Αντιδή- 
μάρχους. 

Επεξεργάζονται και καταρτίζουν όλες τις συμβάσεις, 
εργολαβίες, συμβόλαιο, διακηρύξεις, συμφωνητικά 
κ.λ.π. του Δήμου, των Ιδρυμάτων και Επιχειρήσεών 
του. 

Ερευνούν τους τίτλους ιδιοκτησίας των αγοραζομέ- 
νων, μισθουμένων, μεταβιβαζομένων κ.λ.π. περιουσια¬ 
κών στοιχείων του Δήμου. 

Παρακολουθούν και διεξάγουν όλες τις Δικαστικές 
υποθέσεις που αφορούν όλες τις υπηρεσίες του Δή¬ 
μου, τα Ιδρϋματό του, τις Επιχειρήσεις του και γενικά τα 
Νομικά του πρόσωπα και φροντίζει για την παροχή σ’ 
αυτά κάθε Νομικής προστασίας. 

Παρίστανται ενώπιον όλων των Δικαστηρίων, Διοικ. 
Αρχών, Εισαγγελέων κ.λ.π., με σκοπό την υπεράσπιση 
των συμφερόντων και δικαιωμάτων του Δήμου και των 
Νομικών Προσώπων του. 

Ελέγχουν και εγκρίνουν τις αποδείξεις αμοιβής των 
Δικαστικών Επιμελητών. 

Συντάσσουν αντικρούσεις επί των ασκουμένων προ¬ 
σφυγών για επιβολή τελών και προστίμων. 

Η Γραμματεία της Νομικής Υπηρεσίας: 

Επιμελείται της συγκέντρωσης των ασκουμένων 
πρσφυγών και της παραπομπής των στις αρμόδιες Φο¬ 
ρολογικές Επιτροπές και στα Διοικητικά Δικαστήρια. 

Τηρεί γενικό αρχείο Δικογραφιών και πρωτοτύπων 
αποφάσεων. 

Παρακολουθεί και ελέγχει τους Γραμματείς των Φο¬ 
ρολογικών Επιτροπών. 

Τηρεί Πρωτόκολλο κατάθεσης Ενδίκων Μέσων. 

Ενημερώνει την Ταμιακή Υπηρεσία για την άσκηση 
των Ενδίκων Μέσων. 

Παραλαμβάνει, πρωτοκολλεί, συσχετίζει και διεκπε- 
ραιώνει άλα τα εισερχόμενα και εξερχόμενα έγ¬ 
γραφα. 

Τηρεί βιβλία πρωτοκόλλου, αλληλογραφίας και χρε- 
ώσεως εντύπων και βιβλίων Νόμων, ΦΕΚ κ.λ.π. 

Τηρεί Αρχείο δικογράφων και φυλάσσει και παρακο¬ 
λουθεί τα δικόγραφα (δικασίμους κ.λ.π.} και ενημερώ¬ 
νει τους Νομικούς Συμβούλους. 

Δακτυλογραφεί τα δικόγραφα και την εν γένει αλλη¬ 
λογραφία του Γραφείου Νομικών Συμβούλων. 

Συσχετίζει τα έγγραφα, ενημερώνει τους φακέλλους 
γνωμοδοτήσεων, προσκυρώσεων, πράξεων αναλογι¬ 
σμού, αγορών κ.λ.π. 

Παραλαμβάνει τα Νομικά έντυπα, συγγράμματα, πε¬ 
ριοδικά, Εφημερίδες Κυβερνήσεως, τα φυλάσσει και 
τα συντηρεί. 

Τηρεί Αρχείο Πράξεων Αναλογισμού, προσκυρώ¬ 
σεων, αγορών κ.λ.π. 

Βοηθό και προετοιμάζει, όπου υπάρχει δυνατότητα, 
πολλά από τα αντικείμενα που έχουν οι Δικηγόροι. 

Καταθέτει και αναλαμβάνει έγγραφα, που αφορούν 
τα αντικείμενα της Νομικής Υπηρεσίας σε Συμβολαιο¬ 
γράφους, Δικαστήρια, Υποθηκοφυλακεία και λοιπές 
Δημόσιες Υπηρεσίες. 

Ε ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1. ΤΜΗΜΑ ΔΗΜΟΤΙΚΟΥ ΣΥΜΒΟΥΛΙΟΥ & ΕΠΙΤΡΟ¬ 
ΠΩΝ 

Καταρτίζει την ημερήσια διάταξη του Δημοτικού 
Συμβουλίου σύμφωνα με αποστελλόμενα θέματα των 
Υπηρεσιών και κατόπιν οδηγιών του Προέδρου. 

Τηρεί τα Πρακτικά των Συνεδριάσεων του Δημοτικού 
Συμβουλίου. 

Υποβάλλει αντίγραφα των λαμβανομένων αποφά¬ 
σεων στη Νομαρχία και, μετά την έγκροσή τους, τις δια¬ 
βιβάζει στις αρμόδιες υπηρεσίες προς υλοποίησή τους. 

Διαβιβάζει στις οικείες Επιτροπές του Σώματος τα 
θέματα που παραπέμπονται σ' αυτές από το Δημοτικό 
Συμβούλιο, προς μελέτη και παρακολουθεί αυτά για 
την έγκαιρη επανεισαγωγή οτο Δημοτικό Συμβούλιο 
προς λήψη οριστικής απόφασης. 

Τηρεί Πρωτόκολλο εγγράφων, που απευθύνονται 
στον Πρόεδρο του Δημοτικού Συμβουλίου. 

Τηρεί Ευρετήριο αποφάσεων, που λαμβάνονται και 
των επ’ αυτών εγκριτικών αποφάσεων των αρμοδίων 
Αρχών και, τέλος, επιμελείται της εκτέλεσης κάθε ερ¬ 


γασίας που ανήκει στην αρμοδιότητα του Δημοτικού 
Συμβουλίου, όπως απορρέει από τον Κώδικα. 

Καταρτίζει την ημερήσια διάταξη της Δημαρχιακής 
Επιτροπής σύμφωνα με τα αποστελλόμενα θέματα των 
υπηρεσιών, κατόπιν οδηγιών του Προέδρου. 

Επιδίδει έγκαιρα ατα μέλη αυτής τις προσκλήσεις για 
τις συνεδριάσεις. 

Τηρεί τα πρακτικά της Δημαρχιακής Επιτροπής, συ¬ 
ντάσσει νομότυπα τις αποφάσεις που λαμβάνονται και 
υποβάλλει αυτές στις αρμόδιες για έγκριση Αρχές (Νο¬ 
μαρχία, Δημοτικό Συμβούλιο). 

Καταχωρεί τα πρακτικό και τις αποφάσεις στα επί¬ 
σημα βιβλία. 

Τηρεί Ευρετήριο αποφάσεων που λαμβάνονται, πρω¬ 
τόκολλο των εισερχομένων εγγράφων που απευθύνο¬ 
νται στον Πρόεδρο της Δημαρχιακής Επιτροπής και 
διεξάγει κάθε υπηρεσία αρμοδιότητας Δημαρχιακής 
Επιτροπής, που απορρέει από τον Κώδικα. 

Συγκαλεί και διεκπεραιώνει τις αποφάσεις-των Επι-, 
τροπών του Δημοτικού Συμβουλίου, μετά από εντολή 
του Προέδρου τους. 

Συγκεντρώνει τις αποφάσεις των Δημοτικών Διαμε¬ 
ρισμάτων και προωθεί αυτές στον Δήμαρχο, απ’ όπου 
στη συνέχεια διαβιβάζονται στη Δημαρχιακή Επιτροπή 
για υλοποίησή τους κ.λ.π. 

Φυλάσσει τις αποφάσεις των Δημοτ. Διαμερισμάτων 
και είναι υπεύθυνο για τη σωστή αρχειοθέτησή τους. 

Καταχωρεί αυτές σε ειδικά βιβλία και παρακολουθεί 
την εξέλιξή τους μέχρι τη λήψη οριστικής απόφασης 
από το Δημοτικό Συμβούλιο, στο οποίο έχουν παρα- 
πεμφθεί από τη Δημαρχιακή Επιτροπή ή την υλοποίησή 
τους από τις αρμόδιες υπηρεσίες. 

Διαβιβάζει εντολές της Διοίκησης, εγκυκλίους και 
αποφάρεις Δημάρχου ή Δημοτικού Συμβουλίου στα Δη¬ 
μοτικά Διαμερίσματα για εκτέλεσή τους. 

Φροντίζει και μεριμνά για τη διαχείριση των γραφικών 
υλικών και κάθε άλλης λειτουργικής ανάγκης των Δια¬ 
μερισμάτων. 

Διεκπεραιώνει κάθε άλλη εργασία, που αφορά τα 
Δημοτικά Διαμερίσματα. 

Σε κάθε Δημοτικό Διαμέρισμα λειτουργεί Γραμμα¬ 
τεία, η οποία ενεργεί την αλληλογραφία του Δ/τος και 
καθορίζει τις ημέρες και ώρες που το Δ/σμα δέχεται 
επιτροπές, πολίτες και οργανώσεις. 

Τηρεί τα πρακτικά των συνεδριάσεων του Δημοτικού 
Διαμερίσματος και συντάσσει τις σχετικές αποφάσεις 
και, τέλος, διεκπεραιώνει κάθε άλλη υπόθεση, την 
οποία ήθελε αναθέσει σ’ αυτήν ο Δήμαρχος ή 6 Αντιδή- 
μαρχος ή ο Πρόεδρος ή το Συμβούλιο του Διαμερίσμα- 
τος. 

Όσον αφορά τα Συνοικιακά Συμβούλια, το Γραφείο 
συγκεντρώνει τις αποφάσεις που λαμβάνουν αυτά και 
τις προωθεί στα διάφορα Συλλογικά όργανα του Δήμου 
και στις αρμόδιες Υπηρεσίες για την υλοποίησή τους. 

Αρχειοθεταί αυτές και τις φυλάσσει σε ειδικούς 
φακέλλους. 

Φροντίζει για την εξέλιξή τους μέχρι τη λήψη οριστι¬ 
κής απόφασης από τις αρμόδιες Υπηρεσίες και το Δη¬ 
μοτικό Συμβούλιο. 

Κάθε Συνοικιακό Συμβούλιο μπορεί να διατυπώνει 
γνώμες και προτάσεις πάνω στα τυπικά προβλήματα 
της συνοικίας του (υγείας, πρόνοιας, καθαριότητας, 

περιβάλλοντος, πολεοδομίας, κυκλοφορίας, συγκοι¬ 
νωνίας, αποχέτευσής κ.λ.η.) και να οργανώνει συνοι¬ 
κιακές συνελεύσεις, πολιτιστικές εκδηλώσεις, εκδη¬ 
λώσεις ψυχαγωγίας κ.λ.π. 

2. ΤΜΗΜΑ ΠΡΟΣΩΠΙΚΟΥ 

Είναι υπεύθυνο για την εφαρμογή όλων των Νόμων 
και διαταγμάτων που αφορούν τους μονίμους υπαλλή¬ 
λους και των με σχέση εργασίας Ι.Δ, και ασκεί τις αρμο¬ 
διότητες που απορρέουν από τον Κώδικα Κατάστασης 
Δημοτικών και Κοινοτικών Υπαλλήλων. 

Τηρεί Μητρώο, ευρετήριο και τους ατομικούς φακέ¬ 
λους του μονίμου και με σχέση Ιδιωτικού Δικαίου Προ¬ 
σωπικού. καθώς και τα δελτία υπηρεσίας αυτού. 

Συντάσει και θεωρεί τα πάσης φύσεως μισθοδστικά 
στοιχεία όλου του προσωπικού και τα στέλνει στο Γρα¬ 
φείο Μισθοδοσίας για την σύνταξη των μισθοδοτικών 
καταστάσεων. 

Παρακολουθεί και εφαρμόζει το πειθαρχικό δίκαιο, 
που ισχύει για τους μόνιμους ή για το ημερομίσθιο προ¬ 
σωπικό. 

Καταρτίζει τις ονομαστικές καταστάσεις των μονί¬ 
μων υπαλλήλων του Δήμου κατά Κλάδο και Βαθμό, 
όπως ορίζουν οι σχετικές διατάξεις και συντάσσει τα 
σχέδια Οργανισμού Εσωτερικής Υπηρεσίας. 

Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή κατάσταση του στο Δήμο. 

Διεκπεραιώνει κάθε υπόθεση που έχει σχέση με την 
χορήγηση της σύνταξης και των παροχών του ΤΑΔΚΥ 
στους υπαλλήλους του Δήμου, που φεύγουν από την 
Υπηρεσία, καθώς και την αναγνώριση και εξαγορά της 
προϋπηρεσίας τους, καθώς και κάθε υπόθεση που έχει 
σχέση με την συνταξιοδότηση του Ι.Δ. προσωπικού και 
την καταβολή της προβλεπόμενης από το Νόμο αποζη¬ 
μίωσης. 

Ελέγχει και παρακολουθεί ία σχετικά δελτία παρου¬ 
σίας για την ακριβή ώρα προσέλευσης και αποχώρησης 
του προσωπικού του Δήμου. 

Ασχολείται με την μελέτη και εφαρμογή των Συλλογι¬ 
κών Συμβάσεων Εργασίας και δίνει κάθε αναγκαία πλη¬ 
ροφορία για τη σωστή εφαρμογή τους. 

Τέλος, εκδίδει ή κοινοποιεί εγκυκλίους, παυ αναφέ- 
ρονται στην υπηρεσιακή κατάσταση του προσωπικού 
αυτού και το ενημερώνει για τα προγράμματα επιμόρ¬ 
φωσης του. 

Φροντίζει για τη στελέχωση όλων των υπηρεσιών του 
Δήμου με το απαιτούμενο προσωπικό για την εύρυθμη 
λειτουργία τους. 

Εισηγείται στον Δήμαρχο τη συγκρότηση των ανα¬ 
γκαίων Επιτροπών Οργανικών Υπαλλήλων για την επι- 
βοήθηση του έργου των διαφόρων υπηρεσιών του Δή¬ 
μου. 

Εισηγείται στον Δήμαρχο για τα προσωπικά αιτήματα 
των υπαλλήλων. 

Συντάσσει τις μισθοδστικές καταστάσεις, καταστά¬ 
σεις όλου του προσωπικού του Δήμου με βάση τα πα¬ 
ραστατικά στοιχεία που του κοινοποιούνται από το Γρα¬ 
φείο Μονίμου και με σχέση Ι.Δ. Προσωπικού, σύμφωνα 
με τα στοιχεία των δελτίων παρουσίας, τα οποία θα 
υπογράφονται από τους Προϊσταμένους για τη βεβαί¬ 
ωση της εργασίας. 

Οι καταστόσεις αυτές συντάσσονται κατά Δ/νση, 
Τμήμα ή Υπηρεσία, σύμφωνα με τους Κωδικούς αριθ¬ 


μούς του Προϋπολογισμού, υπογράφονται από τους 
αρμόδιους κατά περίπτωση Προϊσταμένους και θεω¬ 
ρούνται από τον Δήμαρχο. 

Παρακολουθεί τη μισθοδοτική κατάσταση όλων των 
εργαζομένων στον Δήμο και εκδίδει τις σχετικές βεβαι¬ 
ώσεις και πιστοποιητικά, οσάκις ζητούνται. 

Τηρεί μισθολογικό μητρώο για κάθε εργαζόμενο και 
τα σχετικά ευρετήρια. 

Τηρεί, ακόμα, βοηθητικούς φακέλλους και βιβλία, τα 
οποία κατά την κρίση του Προϊσταμένου κρίνονται ανα¬ 
γκαία για την εύρυθμη λειτουργία του Τμήματος. 

Εκδίδει στο τέλος του χρόνου τις βεβαιώσεις αποδο¬ 
χών του άρθρου 70 παρ. 3 του Ν.Σ. 3323/1995 και συ¬ 
ντάσσει τους αναλυτικούς πίνακες με τα στοιχεία των 
δικαιούχων και τα ποσά των αμοιβών κ.λ.π. πού κατα¬ 
βλήθηκαν ολόκληρο το χρόνο στο προσωπικό. 

Αντίγραφα των παραπάνω βεβαιώσεων και τους ανα¬ 
λυτικούς πίνακες υποβάλλει εντός των νομίμων προθε¬ 
σμιών στο Τμήμα Ταμείου του Δήμου για τη σύνταξη και 
υποβολή στην Εφορία της οριστικής δήλωσης 
Φ.Μ.Υ. 

Παρακολουθεί όλα τα θέματα τα αναγόμενα στο μι¬ 
σθολόγιο ολοκλήρου του προσωπικού και διατάσσει 
κάθε συναφή εργασία, σε συνεργασία με το Γραφείο 
Μονίμου και με σχέση Ι.Δ. προσωπικού. 

Αλληλογραφεί με κάθε Υπηρεσία σχετικά με μισθό- 
λογικά θέματα Εννοείται, ότι οι μισθοδστικές καταστά:· 
σεις, αποδείξεις μηνιαίας πληρωμής, ίο μισθολογικό 
μητρώο, οι βεβαιώσεις και καταστάσεις εψορίας και 
κάθε άλλο σχετικό στοιχείο θα εκδίδονται σε συνεργα¬ 
σία με την Μηχανοργάνωση - Μηχανογράφηση - Η/Υ. 

Φροντίζει για την επικόλληση των ενσήμων του Ι.Κ.Α. 
στα βιβλιάρια των αοφαλισμένων. 

3. ΤΜΗΜΑ ΔΙΟΙΚΗΣΗΣ 

Τηρεί το εμπιστευτικά Πρωτόκολο και αρχείο του 
Δήμου, καθώς επίσης Μητρώο και αρχείο όσων διετέ- 
λεσαν δημοτικοί άρχοντες της πόλης και επίτιμοι δημό¬ 
τες. 

Τηρεί βιβλίο των Συμβουλίων ή Επιτροπών από Δη¬ 
μοτικούς, Διαμερισματικοϋς και Συνοικιακούς Συμβού¬ 
λους ή άλλα πρόσωπα, που συγκροτούνται από ειδικές 
διατάξεις νόμων. 

Φροντίζει για όλα τα θέματα που αναφέρονται στον 
καθορισμό της διοικητικής περιφέρειας του Δήμου και 
τηρεί το σχετικό αρχείο. 

Εκτελεί τις υποχρεώσεις του Δήμου, που ανατίθε¬ 
νται σ’ αυτόν ως όργανο της Κρατικής Διοίκησης και 
Αυτοδιοίκησης. 

Φροντίζει για την παραλαβή και διανομή της Εφημε¬ 
ρίδας της Κυβέρνησης στις Υπηρεσίες του Δήμου. 

Συγκεντρώνει και κοινοποιεί στις αρμόδιες Υπηρε¬ 
σίες του Δήμου τους Νόμους, Διατάγματα, Αποφάσεις, 
Διαταγές, Εγκυκλίους κ.λ,π. σε αντίγραφα και τηρεί 
αρχείο των πρωτοτύπων τους. 

Φροντίζει για τη στέγαση των Υπηρεσιών του Δήμου 
και την τήρηση των φακέλλων των ακινήτωνπου ενοι¬ 
κιάζει ο Δήμος. 

Τηρεί τη βιβλιοθήκη του Τμήματος Διοίκησης και το 
σχετικό βιβλίο ευρετήριο των βιβλίων, συγγραμμάτων 
κ.λ.π., που φυλάσσονται σ’ αυτήν. 

Καταρτίζει και υποβάλλει στο Δημοτικό Συμβούλιο 
την ετήσια λογοδοσία του Δημάρχου, όπως αυτή προ- 
βλέπεται από τη σχετική Νομοθεσία. 

Επιλαμβάνεται όλων των θεμάτων, που απασχολούν 
όλες τις Διευθύνσεις, Τμήματα και Γραφεία του Δήμου, 
που αφορούν σε θέματα οργάνωσης και απλούστευσης 
διαδικασιών για την καλύτερη λειτουργία και ορθολογι¬ 
κότερη απόδοση τούτων. 

Φροντίζει για την εκπαίδευση και μετεκπαίδευση 
όλων των υπαλλήλων του Δήμου σε συνεργασία με 
όλους του Κρατικούς φορείς και δημιουργώντας εσω¬ 
τερικά σεμινάρια στον Δήμο. 

Επιμελείται για την παραλαβή, τον χαρακτηρισμό, 
την πρωτοκόλληση, ευρετηρίαση και συσχέτιση όλων 
των εισερχομένων - εξερχομένων αιτήσεων και εγγρά¬ 
φων, καθώς και την τήρηση των πρωτοτύπων στο Αρ¬ 
χείο. 

Επιμελείται για την τήρηση του γενικού αρχείου του 
Δήμου. 

Μεριμνά για την βιβλιοδεσία και πρωτοκόλληση σε 
τόμους. 

Επιλαμβάνεται της Διεκπεραίωσης, γενικά, των ει¬ 
σερχομένων - εξερχομένων εγγράφων και της επικύ¬ 
ρωσης των αντιγράφων τους από τον Προϊστάμενο του 
Τμήματος, βεβαιώνεται το γνήσιο της υπογραφής των 
διοικητικών οργάνων του Δήμου. 

Διεκπεραιώνει αυθημερόν, με το σύστημα διακίνη¬ 
σης εισερχομένων αλληλογραφίας, όλη την εισερχό¬ 
μενη αλληλογραφία. 

Βιβλιοδετεί στο τέλος κάθε έτους σε τόμους τα στε¬ 
λέχη χρέωαης και αποχρέωσης της όλης αλληλογρα¬ 
φίας τα οποία αποτελούν το επίσημο στοιχείο διεκπε¬ 
ραίωσης και πληροφοριών του Δήμου. 

Στο Τμήμα αυτό ανήκει επίσης το προσωπικό, που 
απασχολείται στις γραφομηχανές, μηχανήματα επικοι¬ 
νωνίας, οι καθαρίστριες, κλητήρες, φύλακες, νυκτοφύ¬ 
λακες, εργάτες γενικών καθηκόντων διοίκησης και το 
προσωπικό ασφαλείας των κτιρίων. 

Συντονίζει το πιο πάνω προσωπικό για τη σωστή λει¬ 
τουργία των υπηρεσιών του Δήμου. 

Φροντίζει: 

Για τη συντήρηση των Κτιρίων. 

Για την καλή λειτουργία των φωτοτυπικών μηχανημά¬ 
των, των γραφομηχανών, αριθμομηχανών και των μηχα¬ 
νημάτων επικοινωνίας. 

Για την επίπλωση των γραφείων όλων των Υπηρε¬ 
σιών. 

Ελέγχει τα δικαιολογιτικά που ορίζει το Π.Δ. 552/ 
1989, που αψορούν την έκδοση αδειών ίδρυσης κατα¬ 
στημάτων υγειονομικού ενδιαφέροντος (καφενεία, κα- 
φετέριες, μπαρ, σν*μπαρ, καφέ μπάρ, κέντρα διασκέ¬ 
δασης, αναψυκτήρια, οβελιστήρια, ταβέρνες και τα συ¬ 
ναφή αυτών) και τα διαβάζει στο Δημοτικό Συμβούλιο, 
το οποίο είναι αρμόδιο ν' αποφασίσει την χορήγηση της 
αιτούμενης άδειας. 

Τα δικαιολογητικά, που προβλέπει ο Νόμος, έχουν 
σχέση με τον κτιριακό έλεγχο της οικοδομής (νομιμό¬ 
τητα, καταλληλότητα, στατική επάρκεια του κτιρίου, 
πυρασφάλεια, αποστάσεις απά σχολεία ναούς φροντι¬ 
στήρια κ.λ.π.) Ολες οι παραπάνω προϋποθέσεις βεβαι¬ 
ώνεται από άλλες υπηρεσίες (Πολεοδομία, Πυροσβε¬ 
στική, ΔΕΚΕ). 

Βεβαιώνει δε' έπειτα από αυτοψία, εάν η απόσταση 
του υπό ίδρυση καταστήματος από ορισμένα κτίρια εί¬ 


ναι μεγαλύτερη από αυτήν που ορίζει ο Νόμος, ως ελά¬ 
χιστη. 

Με την απόφαση του Δημοτικού Συμβουλίου για χο¬ 
ρήγηση της αιτούμενης άδειας, διαβιβάζει τις άδειες 
στην Αστυνομία, η οποία εκδίδει την άδεια λειτουργίας 
του καταστήματος. 

Επίσης, με την ίδια διαδικασία, ασχολείται και με τις 
ανακλήσεις των αδειών για λόγους που αυστηρά ορίζει 
ο Νόμος. 

Παραλαμβάνει δηλώσεις επιδοτήσεων ή ζημιών του γε- 
ωργοκτηνοτροφικού κεφαλαίου, που ανήκει στα όρια 
του Δήμου. 

Οι Ανταποκριτές Ο.Γ.Α. που ανήκουν στο Τμήμα 
αυτό, επιμελούνται όλων των θεμάτων, που αφορούν 
ασφαλισμένους του Ο.Γ.Α. δημότες και εκδίδει βιβλιά¬ 
ρια και βεβαιώσεις σύμφωνα με την ιαχύουσα νομοθε¬ 
σία, που διέπει τους ασφαλισμένους αυτούς. 

4. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

Ασχολείται: 

Με τη σύνταξη ετήσιου Μητρώου Αρρένων, με τις εγ¬ 
γραφές αδήλωτων, εγγραφές αλλοδαπών που απο¬ 
κτούν την Ελληνική Ιθαγένεια, διαγραφές λόγω θανά¬ 
του, απώλειας Ελληνικής Ιθαγένειας, ανυπαρξίας και 
απόκτησης ξένης Ιθαγένειας, διορθώσεις επωνύμων, 
κυρίων ονομάτων, πατρωνύμων, μητρωνύμων, τόπου 
γεννήσεως, έτους γεννήσεως, αλλγή στοιχείων λόγω 
υιοθεσίας. 

Με μεταγραφές στη σύνταξη στρατολογικού πίνακα, 
εγγραφές αυτών που διαμένουν στην διοικητική περι¬ 
φέρεια του Δήμου. 

Με έκδοση πιστοποιητικών κάθε τύπου από στοιχεία 
του Μητρώου Αρρένων. 

Με αρχειοθέτηση και βιβλιοδέτηοη Διαταγών της 
Νομαρχίας επί εγγράφων και γενικών μεταβολών στα 
ετήσια Μητρώα. 

Με την εφαρμογή των διατάξεων με βάση το νέο σύ¬ 
στημα Δημοτολογίου (ΕΚΑΜ) Με τις μεταβολές Δημο¬ 
τολογίου (διαγραφές λόγω θανάτου, διορθώσεις ηλι¬ 
κιών, αλλαγή στοιχείων λόγω συντάξεως, συμπλήρωση 
στοιχείων που λείπουν, εγγραφή αδηλώτων εξωγάμων 
κ.λ,π.). 

Με την μεταδημότευση από διάφορους Δήμους & Κοι¬ 
νότητες. 

Με την κατάρτιση βιβλίων Μητρώου θηλέων και Μη¬ 
τρώου Δημοτολογίου. Τις εγγραφές δημοτών λόγω 
απόκτησης της Ελληνικής Ιθαγένειας καθώς και δια¬ 
γραφές αυτών λόγω απώλειας. 

Με την αρχειοθέτηση εγγράφων και γενικών μεταβο¬ 
λών. 

Με την έκδοση πιστοποιητικών Ιθαγένειας για κάθε 
χρήση και Οικογενειακής Κατάστασης. 

Με την έκδοση πιστοποιητικών ειδικού τύπου για τις 
περιπτώσεις μεταφοράς δημοτών από Μητρώου Αρρέ¬ 
νων εις Μητρώα. 

5. ΤΜΗΜΑ ΛΗΞΙΑΡΧΕΙΟΥ 

Επιμελείται της καταχώρησης γεννήσεων, βαπτί- 
σεων, γόμων (θρησκευτικών - πολιτικών), υιοθεσιών, 
θανάτων, στα οικεία βιβλία. 

Εκδίδει αντίγραφα και αποσπάσματα των σχετικών 
Ληξιααρχικών Πράξεων. Αποστέλλει σε όλη την Ελλη¬ 
νική Επικράτεια Ληξιαρχικές Πράξεις γεννήσεων, βα- 
πτίσεων, γάμων θανάτων για την ενημέρωση του Δημο¬ 
τολογίου Μητρώου Αρρένων των ετεροδημοτών. 

Επίσης, συνεργάζεται άμεσα με το Τμήμα Δημοτικής 
Κατάστασης του Δήμου για τον ίδιο λόγο. 

Σημειώνει διάφορες μεταβολές και διορθώσεις βά- 
σει δικαστικών αποφάσεων και εγγράφων διαταγών του 
Εισαγγελέα. 

Αποστέλλει καταστάσεις ανηλίκων, των οποίων οι 
γονείς πέθαναν, στον Ειρηνοδική. 

Ενημερώνει τη Στατιστική Υπηρεσία για την φυσική 
κίνηση πληθυσμού. 

Ενυμερώνει του αρμόδιους Οικονομικούς Εφόρους 
με δελτία συγγενών των αποβιωσάντων. 

Φροντίζει, σύμφωνα με τους σχετικούς Νόμους, για 
την έκδοση αδειών Πολιτικών Γάμων και τη νόμιμη δια¬ 
δικασία τέλεσής τους. 

Καταχωρεί τις άδειες στο Ειδικό Βιβλίο αδειών γά¬ 
μου, το οποίο υπογράφεται από τον Δήμαρχο ή Αντιδή- 
μαρχο, το ζευγάρι και τους μάρτυρες. 

Συντάσσει Πράξη Προσδιορισμού επωνύμου των τέ¬ 
κνων και καταχωρεί στα βιβλία τέλεσης γάμ'·'·/, 

6. ΤΜΗΜΑ ΜΗΧΑΝΟΡΓΑΝΩΣΗΣ ΣΤΑΤΙΣΤΙΚΗΣ 

Καταρτίζει τα Προγράμματα, που αφορούν στην μη¬ 
χανοργάνωση των Υπηρεσιών του Δήμου, συντάσσει 
τις απαραίτητες γι’ αυτό εισηγήσεις και τις απαιτούμε- 
νες μελέτες. 

Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιών και 
επιβλέπει τη σωστή και αποτελεσματική λειτουργία 
των εγκατεστημένων υπολογιστών στις Υπηρεσίες του 
Δήμου. 

Παρακολουθεί, μελετά και αναλύει τα Στατιστικά 
στοιχεία των Υπηρεσιών του Δήμου καθώς και άλλων 
που παρέχονται από διάφορες πηγές πληροφόρησης 
με αποκλειστική εντολή Δημάρχου,, 

Παρέχει πληροφορίες, πίνακες και ό,τι άλλο στατι¬ 
στικό στοιχείο ζητηθεί από τις Υπηρεσίες του Δήμου 
και μόνον για τις δικές τους ανάγκες. 

ΣΤ Δ/ΝΣΗ ΠΡΟΫΠΟΛΟΓΙΣΜΟΥ & ΔΙΑΧΕΙΡΙΣΗΣ 

1. ΤΜΗΜΑ ΠΡΟΫΠΟΛΟΓΙΣΜΟΥ & ΛΟΓΙΣΤΗΡΙΟΥ 

Καταρτίζει, σε συνεργασία με τις αρμόδιες υπηρε¬ 
σίες του Δήμου, τον Προϋπολογισμό Εσόδων - Εξόδων 
και τον υποβάλλει έγκαιρα στην Δημαρχιακή Επιτροπή 
και το Δημοτικό Συμβούλιο. 

Παρακουλουθεί, γενικά την πορεία εκτέλεσης του 
Προϋπολογισμού Εσόδων - Εξόδων εισηγείται την ανα¬ 
μόρφωση αυτού, την εγγραφή νέων εσόδων και τη χο¬ 
ρήγηση συμπληρωματικών πιστώσεων. 

Συγκεντρώνει και εντάσσει στο Μηχανογραφικά σύ¬ 
στημα όλα τα στοιχεία του Προϋπολογισμού {Εξοδα, 
Εκθέσεις δαπάνης και χρηματικά εντάλματα). 

Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη 
εκθέσεων δαπανών, όταν οι εγκεκριμένες απορροφώ¬ 
ντας 

Τηρεί Αρχείο ετήσιων απολογισμών Εσόδων - Εξό¬ 
δων του Δήμου, σύμφωνα με απολογιστικά στοιχεία, 
που συντάσει το Ταμείο. 

Προγραμματίζει και παρακολουθεί την πορεία των 
Εσόδων - Εξόδων του Προϋπολογισμού και εισηγείται 
τη σωστή κατανομή των πιστώσεων και την απορρό¬ 
φηση των δαπανών για την εκτέλεση έργων, προμη¬ 


θειών, καθώς και την κίνηση του Δημοτικού Χρέόυς και 
της Δημοτικής Περιουσίας γενικά. 

Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα, που αφορούν το Δήμο 
και είναι χρήσιμα για τις προβλέψεις του Προϋπολογι¬ 
σμού. 

Παρακολουθεί τα εγκεκριμένα δάνεια του Δήμου και 
τηρεί πίνακες ετησίων τοκοχρεωλυτικών δόσεων για 
κάθε περίπτωση ενημερώνοντας πάντοτε και το Τα¬ 
μείο του Δήμου. 

Εισηγείται την αναμόρφωση του Προϋπολογισμού με 
την εγγραφή νέων εσόδων και την χδρήγηση συμπλη¬ 
ρωματικών και εκτάκτων πιστώσεων. 

Επιμελείται της ασφάλισης των κινητών και ακινήτων 
του Δήμου. 

Τηρεί βιβλίο αναλαμβανομένων υποχρεώσεων και 
Ημερολόγιο Καθολικό Εξόδων και παρακολουθεί, συ¬ 
γκεντρώνει ελέγχει και καταχωρεί τ’ αποτελέσματα του 
Προϋπολογισμού Εσόδων - Εξόδων. 

Φροντίζει για την απόδοση του δικαιώματος του Δη¬ 
μάρχου μέσα στις προθεσμίες του Νόμου για τα έργα, 
προμήθειες κ.λ.π. που εκχελοϋνται χωρίς δημοπρα¬ 
σία. 

Ελέγχει την πληρότητα και νομιμότητα των δικαιολο- 
γητικών και γενικά των παραστατικών στοιχείων κάθε 
δαπάνης, καθώς και αν υπάρχει ανάλογη πίστωση στον 
Προϋπολογισμό και εκδίδει τα χρηματικά εντάλματα 
πληρωμής για τη μισθοδοσία όλου του προσωπικού του 
Δήμου {οργανικών και ημερομισθίων) των προμηθειών 
των επιχορηγήσεων διαφόρων Οργανισμών, των εκτε- 
λουμένων έργων και κάθε άλλη δαπάνη που έχει εγκρι- 
θεί. 

Φροντίζει για την εκκαθάριση και εντολή πληρωμής 
όλων των δαπανών του Δήμου, σύμφωνα με τον Νόμο, 
την έκδοση καταλογιστικών αποφάσεων για τα ελλεί- 
ματα, ζημιές απώλεια ή βλάβη υλικών του Δήμου, 
ακόμη για την υπογραφή των Χ.Ε. πληρωμής από τον 
Δήμαρχο ή τον αρμόδιο Αντιδήμαρχο, την καταχώρησή 
τους στο Μηχανογραφικό σύστημα δια του Τμήματος 
Προϋπολογισμού και Λογιστηρίου, στη συνέχεια σε Ει¬ 
δικό Βιβλίο και την αποστολή στον Δημοτικό Ταμία και 
αρχειοθέτηση των Χ.Ε. με τα δικαιολογητικά τους. 

Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστω¬ 
σης για τη δυνατότητα έκδοοης Χ.Ε. 

2.ΤΜΗΜΑ ΠΡΟΜΗΘΕΙΩΝ 

Φροντίζει για την προμήθεια όλων των ειδικών και 
υλικών, που χρειάζονται οι υπηρεσίες του Δήμου και 
ενεργεί τις πράξεις που απαιτούνται μέχρι να υπογρα- 
φούν από τις αρμόδιες Επιτροπές τα οριστικά πρωτό- 
κολα παραλαβής και να παραδοθούν στις αποθήκες 
του Δήμου τα παραπάνω είδη. 

Διαβιβάζει στο Γενικό Χημείο του Κράτους για 
έλεγχο και αξιολόγηση τα είδη, για τα οποία υπάρχουν 
ειδικοί όροι στις σχετικές συμβάσεις. 

Παρακολουθεί την κίνηση των τιμών της αγοράς και 
φροντίζει με πρόχειρους μειοδοτικούς διαγωνισμούς 
να πετυχαίνει τις καλύτερες τιμές. 

Διεξαγάγει δημοπρασίες ή πρόχειρο διαγωνισμό, 
μεριμνά για την δημοσίευση στον Ημερήσιο Τύπο των 
όρων διακήρυξης με καθορισμό της ημερομηνίας διε¬ 
ξαγωγής της δημοπρασίας. 

Παρϊσταται, με τον Προϊστάμενο στις συνεδριάσεις 
της Δημαρχιακής Επιτροπής και μεριμνά για την παρα¬ 
λαβή πρακτικών και αποφάσεων, 

Συντάσει συμβάσεις με τους προμηθευτές, μεριμνά 
για την κοινοποίησή τους στους αρμόδιους και παρακο¬ 
λουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθε¬ 
σμίες, την επιβολή πονικής ρήτρας σε περίπτωση εκ¬ 
προθέσμων παραδόσεων ή τη χορήγηση παραστάσεων 
όπως καθορίζεται στις συμβάσεις ή τις διακηρύξεις. 

Διαβιβάζει τα απαιτούμενα δικαιολογητικά από προ¬ 
μήθειες και προμηθευτές, εις διπλούν στο Τμήμα 
Προϋπολογισμού και Λογιστηρίου για την έκδοση Χ.Ε. 

Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημο¬ 
πρασίας όταν η πρώτη αποβεί άκαρπος. 

Τηρεί τα υπό του Νόμου προβλεπόμενα βιβλία και 
συντάσει δελτία Εισαγωγής - Εξαγωγής, 

3. ΤΜΗΜΑ ΔΙΑΧΕΙΡΙΣΗΣ ΥΛΙΚΟΥ ΚΑΙ ΑΠΟΘΗ¬ 
ΚΩΝ 

Τηρεί βιβλία και καρτέλλες, κατά Κωδικό αριθμό, 
όλου του μηχανολογικού εξοπλισμού, των καυσίμων και 
λιπαντικών και υλικών των υπηρεσιών του Δήμου και τα 
εντάσσει στο Μηχανογραφικό Σύστημα. 

Παρακολουθεί όλα τα κινητά περιουσιακά στοιχεία 
του Δήμου από την εισαγωγή τους μέχρι την εξαγωγή 
τους και εκδίδει δελτία εξαγωγής κατά την παράδοσή 
τους στις υπηρεσίες. 

Φροντίζει για την εκποίηση αχρήστων υλικών και μη¬ 
χανημάτων, για την παραλαβή και αποθήκευση καυσί¬ 
μων και λιπαντικών. 

Μεριμνά για την ασφάλειά τους και τον εφοδιασμό 
των υπηρεσιών σύμφωνα με τις ανάγκες τους. 

Ελέγχει την ποιότητα των καυσίμων αποστέλλοντας 
δείγμα στο Γενικό Χημείο του Κράτους. 

Μεριμνά για την παραλαβή και διακίνηση πόσης φύ- 
σεως υλικού όλων των τεχνικών υπηρεσιών, καθώς και 
την διαχείριση γραφικής ύλης των υπηρεσιών του Δή¬ 
μου, όπως έντυπα, γραφομηχανές, φωτοτυπικά μηχα¬ 
νήματα, έπιπλα, σκεύη, ιματισμό κ.λπ. 

Έχει την ευθύνη της προμήθειας, αποθήκευσης, κα¬ 
λής διατήρησης και διάθεσης των πόσης φϋσεως ειδών 
υλικού που χρησιμοποιείται από το προσωπικό Καθα¬ 
ριότητας. 

Φροντίζει για την καλή διατήρηση των διαφόρων ει¬ 
δών, εισηγείται τη λήψη μέτρων για την προστασία των 
ειδών αυτών από κινδύνους αλλοίωσης και καταστρο¬ 
φής τους και μεριμνά για την έγκαιρη προμήθεια κάθε 
αναγκαίου είδους. 

Τηρεί τα υπό του Νόμου προβλεπόμενα βιβλία Εισα¬ 
γωγής και Εξαγωγής, αντίστοιχα. 

Μεριμνά για την αρίθμηση και σφράγιση των παρα¬ 
πάνω βιβλίων, τα οποία θεωρεί ο Προϊστάμενος του 
Γ ραφείου. 

4. ΤΜΗΜΑ ΤΑΜΕΙΟΥ 

Συγκεντρώνει και καταχωρεί στα λογιστικά βιβλία και 
εισάγει στο οικείο Πρόγραμμα του Ηλεκτρονικού Υπο¬ 
λογιστή όλες τις εισπράξεις και πληρωμές του Δήμου 
και ελέγχει τους χρηματικούς καταλόγους, που διαβι¬ 
βάζονται από όλες τις Υπηρεσίες του Δήμου. 

Ελέγχει τα εκδιδόμενα χρηματικά εντάλματα από το 
Γραφείο Λογιστηρίου και Εκκαθάρισης Εντολής Δαπα¬ 


νών, σύμφωνα με τον Νόμο «περί Οικον. Διοικήσω 
και Λογιστικών των Δήμων και Κοινοτήτων». Μετά ό» 
έλεγχο, διαβιβάζονται στον Ταμία για τη διενέργε^ 
πληρωμών από τον ίδιο και τους διαχειριστές. 

Συντάσσει μηνιαίες, τριμηνιαίες καταστάσεις ει- 
σπραχθέντων εσόδων και των πληρωθέντων Χ.Ε., κατά 
κεφάλαια και άρθρα του Προϋπολογισμού και στο τέ¬ 
λος του έτους τον Απολογισμό Εσόδων - Εξόδων του 
Δήμου και τον υποβάλλει στη Δημαρχιακή Επιτροπή. 

Παρακολουθεί την διακίνηση των πιστωτικών υπο¬ 
λοίπων από τους Βεβαιωτικούς Καταλόγους. 

Ταξινομεί και διατηρεί τα τριπλότυπα με τις συνο¬ 
δέ υόμενες καταστάσεις, οσάκις ζητηθούν για 
έλεγχο. 

Συντάσσει στο τέλος του μήνα ειδικές καταστάσεις 
για απόδοση των κρατήσεων στα διάφορα Ασφαλιστικά 
Ταμεία και τις άλλες υπέρ τρίτων κρατήσεις και τις 
αποστέλλει στο Γραφείο Προμηθειών για απόδοσή 
τους. 

Ελέγχει τα πόσης φύσεως έξοδα, τα τακτοποιεί λογι¬ 
στικά και εκδίδει Γραμμάτια Χρηματικών λογαριασμών 
(«Τακτοποιητέαι Εισπράξεις») και παραδίδει στον Τα¬ 
μία. 

Επιμελείται της είσπραξης όλων των βεβαιουμένων 
Εσόδων του Δήμου, ελέγχει τους χρηματικούς καταλό¬ 
γους που παραλαμβάνονται από τις άλλες υπηρεσίες 
του Δήμου και εκδίδει τριπλότυπα αποδεικτικών παρα¬ 
λαβής εισπρακτέων εσόδων. 

Αποστέλλει ατομικές ειδοποιήσεις προς τους οφει¬ 
λέτες και εισηγείται τη λήψη αναγκαστικών μέτρων 
κατά των δυσιροπούντων οφειλετών του Δήμου. 

Τηρεί τα προβλεπόμενα από το Νόμο βιβλία, τα 
οποία ενημερώνει έγκαιρα. 

Ελέγχει τις καταστάσεις ημερησίων εισπράξεων και 
τις συσχετίζει με τα αντίστοιχα τριπλότυπα, τις θεωρεί 
- υπογράφει και τις παραδίδει στο Γραφείο Λογιστη¬ 
ρίου - Ελέγχου για πίστωση της μερίδας του οφειλέτη. 

Φροντίζει για την παράδοση των ημερησίων Εισπρά¬ 
ξεων στον Ταμία. 

Γενικά, λαμβάνει κάθε μέτρο για την έγκαιρη εί¬ 
σπραξη όλων των νομοθετημένων εσόδων. 

Ενεργεί τις πληρωμές κάθε μορφής βάσει των χρη¬ 
ματικών ενταλμάτων, μετά τον έλεγχο από το Γ ραφείο 
Λογιστηρίου - Ελέγχου του Ταμείου. 

Μεριμνά για την παρακράτηση μέσα από τα Χ.Ε. 
όλων των κρατήσεων υπέρ τρίτων σε συνεργασία πά¬ 
ντοτε με το Γραφείο Λογιστηρίου - Ελέγχου του Τα¬ 
μείου και με τα διάφορα ασφαλιστικά - επικουρικά Τα¬ 
μεία. 

Τηρεί τα έντυπα και τα βιβλία, που προβλέπονται από 
τον Νόμο. 

Ζ' Δ/ΝΣΗ ΠΡΟΣΟΔΩΝ 

1. ΤΜΗΜΑ Τ.Α.Π. - ΕΙΣΦΟΡΩΝ κ.λπ. 

Φροντίζει για τη βεβαίωση του Τ.Α.Π. 

Βεβαιώνει το Τ.Α.Π. σε ακίνητα, που δεν καταβάλλο¬ 
νται τέλη μέσω Δ.Ε.Η. μετά από εκθέσεις υπαλλήλων 
του Γ ραφείου. 

Επανελέγχει ακίνητα και ειδικότερα Βιομηχανίες, Βιο¬ 
τεχνίες, Ξενοδοχεία κ.λπ. και βεβαιώνει τις τυχόν δια¬ 
φορές με τις επιβαλλόμενες προσαυξήσεις από το 
Νόμο. 

Παραλαμβάνει και ελέγχει τις υπεύθυνες δηλώσεις των 

δημοτών μαζί με τα υπόλοιπα δικαιολογητικά {οικοδο¬ 
μική άδεια κ.λπ.) και διαβιβάζει στη Δ.Ε.Η., με κατα¬ 
στάσεις, το ύψος ίων τελών, που πρέπει να καταβάλλει 
κάθε δημότης, προκειμένου να εισπραχθούν από αυ¬ 
τήν. 

Εφαρμόζει αποφάσεις Συμβιβαστικής Επιτροπής και 
Διοικητικών Πρωτοδικείων. 

Εισηγείται δια του Δημάρχου στο Δημοτικό Συμβού¬ 
λιο μέσα στον μήνα Οκτώβριο πιθανή τροποποίηση του 
ύψους του τέλους. 

Τέλος, εκτελεΐ κάθε εργασία που προβλέπεται από το 
Ν. 2130/93 σχετικά με το τέλος. 

Επιμελείται της βεβαίωσης των φόρων και ετησίων δό¬ 
σεων εισφοράς επέκτασης. 

Κοινοποιεί τις πράξεις επιβολής εισφοράς σε γη και 
χρήμα στους υπόχρεους των εντασσομένων στο Σχέδιο 
Πόλεως περιοχών. 

Φροντίζει για τη βεβαίωση των ανταποδοτικών τελών 
καθαριότητας και φωτισμού. Για τη βεβαίωση του φό¬ 
ρου ηλεκτροδοτουμένων χώρων. Βεβαιώνει τέλη καθα¬ 
ριότητας και φωτισμού για χώρους και ακίνητα, που δεν 
καταβάλλονται τέλη μέσω Δ.Ε.Η. μετά από εκθέσεις 
υπαλλήλων του γραφείου. 

Επανελέγχει ακίνητα και ειδικότερα Βιομηχανίες, Βιο¬ 
τεχνίες, Ξενοδοχεία, Νοσοκομεία, Φιλανθρωπικά Ιδρύ¬ 
ματα, Αθλητικούς χώρους και βεβαιώνει τις τυχόν δια¬ 
φορές με τις επιβαλλόμενες από το Νόμο προσαυξή¬ 
σεις. 

Παραλαμβάνει και ελέγχει τις υπευθύνους δηλώσεις 
των δημοτών, που επιθυμούν να ηλεκτροδοτήσουν νέ¬ 
ους χώρους και χορηγεί σχετική βεβαίωση για τη Δ.Ε.Η. 
με το αντίγραφο της υπευθύνου δηλώσεως. 

Εφαρμόζει αποφάσεις Συμβιβαστικής Επιτροπής και 
Διοικητικών Πρωτοδικείων. 

Εισηγείται δια του Δημάρχου στο Δημοτικό Συμβούλιο 
μέσα στο μήνα Νοέμβριο κάθε έτους τον καθορισμό 
των συντελεστών των Δημοτικών τελών Καθαριότητας 
και Φωτισμού. 

Παρίσταται ως εκπρόσωπος του Δημάρχου ενώπιον των 
Διοικητικών Δικαστηριών για υπεράσπιση των οικονομι¬ 
κών συμφερόντων του Δήμου. 

2. ΤΜΗΜΑ ΤΕΛΩΝ ΚΟΙΝΟΧΡΗΣΤΩΝ ΧΩΡΩΝ - ΔΙΑ¬ 
ΦΗΜΙΣΕΩΝ κ.λπ. 

Επιμελείται της βεβαίωσης του τέλους Διαφημί¬ 
σεων. 

Παραλαμβάνει καί ελέγχει τις αιτήσεις των ενδιαφε¬ 
ρομένων, υπολογίζει το τέλος, εκδίδει τις σχετικές 
άδειες μετά από αύμφωνη γνώμη των αρμοδίων υπηρε¬ 
σιών, ενημερώνει τις καρτέλλες των υπσχρέων αρχειο¬ 
θετώντας τις σχετικές άδειες. 

Παραλαμβάνει τις εκθέσεις ελέγχου των αρμοδίων 
υπαλλήλων, προκειμένου να χρεώσει κάθε αυθαίρετη 
χρήση και υπέρβαση της άδειας και να εισηγηθεί στο 
Δήμαρχο την ανάκληση της άδειας. 

Συντάσσει εκθέσεις διαφήμισης. 

Τηρεί και εφαρμόζει αποφάσεις Συμβιβαστικής Επι¬ 
τροπής και Διοικητικών Πρωτοδικείων. 

Βεβαιώνει στην Ταμειακή Υπηρεσία το παραπάνω 
τέλος και προβαίνει σε τυχόν ανακλήσεις. 

Διεκπεραιώνει γενικά την αλληλογραφία γύρω από 
το αντικείμενο αυτό με Δημόσιες και τις αρμόδιες Υπη¬ 
ρεσίες. 


Επιμελείται της Βεβαίωσης του Τέλους Λαϊκών Αγο¬ 
ρών - κατάληψης κοινοχρήσεων χώρων: με τραπεζο- 
καθίσματα, εμπορεύματα, οικοδομικά υλικά, από πω- 
λητές λαχανικών, ετοίμων ενδυμάτων, μικροπωλητών, 
του τέλους υπεδάφους (πρατήρια βενζίνης), του τέ¬ 
λους τοποθέτησης προθηκών (βιτρίνες). 

Παραλαμβάνει και ελέγχει τις αιτήσεις των ενδιαφερο¬ 
μένων, υπολογίζει το τέλος, εκδίδει τις σχετικές 
άδειες, ενημερώνει τις καρτέλλες των υποχρέων αρ¬ 
χειοθετώντας τις σχετικές άδειες. 

Παραλαμβάνει τις εκθέσεις ελέγχου των αρμοδίων 
υπαλλήλων, προκειμένου να χρεώσει κάθε αυθαίρετη 
χρήση και υπέρβαση της άδειας και να εισηγηθεί στο 
Δήμαρχο την ανάκληση της άδειας. 

Τηρεί και εφαρμόζει αποφάσεις της Συμβιβαστικής Επι¬ 
τροπής και Διοικητικών Πρωτοδικείων. 

Βεβαιώνει στην Ταμειακή Υπηρεσία τα παραπάνω τέλη 
και προβαίνει σε τυχόν ανακλήσεις. 

Διεκπεραιώνει, γενικά την αλληλογραφία γύρω απ’ όλα 
τα αντικείμενα με δημότες, αστυνομικά όργανα, λιμε¬ 
νικά όργανα, Δ/νση Εμπορίου, συλλόγους και λοιπές 
Υπηρεσίες. 

3. ΤΜΗΜΑ ΤΕΛΟΥΣ ΕΚΔΙΔΟΜΕΝΩΝ ΛΟΓΑΡΙΑ¬ 
ΣΜΩΝ κ.λπ. Φροντίζει για τη βεβαίωση του τέλους επί 
των ακαθαρίστων εσόδων Κέντρου Διασκέδασης 
κ.λ.π., του τέλους Παρεπιδημούντων και του τέλους 
επιβίβασης στα οχήματα που έχουν προορισμό το Εξω¬ 
τερικό. 

Παραλαμβάνει στις οριζόμενες από το Νόμο προθε¬ 
σμίες τις δηλώσεις των φορολογουμένων επί των ακα¬ 
θαρίστων εσόδων των επιχειρήσεων, που υπόκεινται 
στο τέλος 5% και τις δηλώσεις εκείνων, που υπόκεινται 
στο τέλος Παρεπιδημούντων, εκδίδει βεβαιωτικά ση¬ 
μειώματα για την είσπραξη των τελών και τις δηλώσεις 
των ναυτικών και τουριστικών πρακτόρων για τα οχή¬ 
ματα, που επιβιβάστηκαν σε πλοία με προορισμό το 
Εξωτερικό. 

Ενεργεί έλεγχο στις Οικονομικές Εφορίες, το Λιμε¬ 
νικό Ταμείο και βεβαιώνει τα τέλη, σύμφωνα με τις 
ισχϋουσες διατάξεις και διαβιβάζει στο Ταμείο για εί¬ 
σπραξη. 

Εφαρμόζει αποφάσεις Συμβιβαστικής Επιτροπής και 
Διοικητικών Πρωτοδικείων και προβαίνει σε ανακλή¬ 
σεις. 

Διεκπεραιώνει, γενικά, την αλληλογραφία με Δημό¬ 
τες, Οικονομικές Εφορίες, Λιμενικούς Πράκτορες και 
λοιπές Υπηρεσίες. 

Τηρεί Αρχείο Δηλώσεων Φορολογουμένων. 

Φροντίζει για την εγγραφή στο Κτηματολόγιο του 
Δήμου της ακίνητης περιουσίας του Δήμου και τηρεί το 
ανάλογα αρχείο. 

Επιμελείται της τήρησης του αρχείου Κληροδοτημά¬ 
των του Δήμου και μεριμνά για την αξιοποίησή τους. 

Τηρεί Αρχείο Ακινήτων, διενεργεί Δημοπρασίες για 
τη μίσθωσή τους. 

Παρακολουθεί, σε συνεργασία με τη Νομική Υπηρε¬ 
σία του Δήμου, τις αναπροσαρμογές των μισθώσεων 
και τη σωστή τήρηση των συμφωνητικών. 

Βεβαιώνει τα ποσά των μισθώσεων στην Ταμειακή 
Υπηρεσία. 

Παραλαμβάνει, ελέγχει και αρχειοθετεί τις καταστά¬ 
σεις για την ελεγχόμενη στάθμευση. Αντίγραφα των 
καταστάσεων διαβιβάζει στο Ταμείο. 

Ελέγχει δειγματοληπτικά και κατά διαστήματα σε 
διάφορα σημεία της πάλεως που υπάρχει ελεγχόμενη 
στάθμευση, εάν και κατά πόσον οι υπάλληλοι της συμ¬ 
βαλλόμενης Εταιρείας βεβαιώνουν τα αυτοκίνητα, που 
δεν έχουν καταβάλλει το σχετικά τέλος. 

Βεβαιώνει στην Ταμειακή Υπηρεσία τα πρόστιμα από 
παραβάσεις παράνομης στάθμευσης αυτοκινήτων και 
προβαίνει σε τυχόν ανακλήσεις. 

Διεκπεραιώνει, γενικά, την αλληλογραφία με Δημό¬ 
τες, Μηχανογραφική Εταιρεία στην Αθήνα και με άλλες 
αρμόδιες υπηρεσίες. 

4. ΤΜΗΜΑ ΔΙΚΑΙΩΜΑΤΩΝ 

Εφαρμόζει τον Κανονισμό λειτουργίας του οικείου 
Δημοτικού Νεκροταφείου και βεβαιώνει τα έσοδα - 
τέλη - δικαιώματα από Ιερούς Ναούς, αφή Κανδηλιών, 
δομήσεις οικογενειακών ταφών και τριετούς χρήσεως, 
φύλαξης οστών, παραμονής Νεκρών στον Νεκροθά¬ 
λαμο και ψυκτικό θάλαμο - τέλεσης μνημοσύνων και 
κηδειών, πώλησης κηρού, παραχώρησης δικαιώματος 
χρήσης οικογενειακών τάφων και καθαριότητας. 

Παρακολουθεί την δόμηση τάφων οικογενειακών και 
τριετούς χρήσης, προγραμματίζει και υποδεικνύει τη 
χάραξη νέων τάφων. 

Εκδίδει άδειες ταφής. 

Τηρεί όλα τα βιβλία που προβλέπονται από τον Νόμο 
και τον Κανονισμό λειτουργίας και δικαιωμάτων χρήσης 
των Δημοτικών Νεκρ/φείων και παραδίδει τα έσοδα 
στο Δημοτικό Ταμείο. 

Η' Δ/ΝΣΗ ΚΑΘΑΡΙΟΤΗΤΑΣ 

Τηρεί μητρώο όλων των εργαζομένων στη Δ/νση, με 
το αντικείμενο εργασίας τους και μεριμνά για τη στελέ¬ 
χωσα με το απαιτούμενο προσωπικό κάθε υπηρεσιακής 
μονάδας της Δ/νσης κατόπιν εντολών της Δ/νσης. 

Συγκεντρώνει τα ημερήσια δελτία εργασίας όλων 
των εργαζομένων και συντάσσει τα παραστατικά στοι¬ 
χεία ημερήσιας εργασίας, τα οποία αποστέλλει στο 
Τμήμα Προσωπικού του Δήμου για τη σύνταξη των μι- 
σθοδοτικών καταστάσεων. 

Προγραμματίζει τις ετήσιες άδεις των εργαζομένων 
και αποστέλλει τα σχετικά έντυπα μετά την απογραφή 
τους από τον Διευθυντή στο Τμήμα Προσωπικού. 

Τηρεί Πρωτόκολλο εισερχόμενης και εξερχόμενης 
αλληλογραφίας στη Δ/νση. 

1. ΤΜΗΜΑ ΠΡΟΓΡΑΜΜΑΤΙΣΜΟΥ & ΠΕΡΙΣΥΛΛΟ¬ 
ΓΗΣ ΑΠΟΡΡΙΜΜΑΤΩΝ 

Μελετά, συντάσσει και τροποποιεί τα Προγράμματα 
αποκομιδής απορριμμάτων, λοιπών άχρηστων ειδών 
και αντικειμένων, που εγκαταλείπονται στους δρόμους 
και λοιπούς κοινόχρηστους χώρους, την πλύση οδών 
πεζοδρόμων και πεζοδρομίων και κάθε άλλο πρό¬ 
γραμμα ή ιδέα, που αφορά τη βελτίωση των παρεχομέ- 
νων υπηρεσιών προς τους δημότες. 

Μελετά και εισηγείται τρόπους αύξησης της παρα¬ 
γωγικότητας με χρησιμοποίηση πρακτικών και σύγχρο¬ 
νων τεχνολογικών μέσων. 

Παρακολουθεί και ελέγχει την εφαρμογή των Προ¬ 
γραμμάτων και το λειτουργικό αποτέλεσμα της προ¬ 
σπάθειας της Δ/νσης Καθαριότητας γενικά. 

Συντάσσει στατιστικά στοιχεία ταυ ημερήσιου όγκου 
και βάρους των απκοκομιζομένων απορριμμάτων ελέγ¬ 
χοντας τα σχετικά ζυγολόγια. 


Κατανέμει το τροχαίο υλικό, που του διατίθεται από 
το Γραφείο Κίνησης Οχημάτων του Ηλεκτρομηχανολο- 
γικού Τμήματος ανάλογα με τις καθημερινές ανάγκες 
και μεριμνά για τη γρήγορη αποκατάσταση βλαβών 
(άμεση αποστολή και έγκαιρη παραλαβή) και την προ¬ 
γραμματισμένη συντήρηση του τροχαίου υλικού της 
Καθαριότητας. 

Εισηγείται ακόμα για τον τεχνολογικό εξοπλισμό και 
την ανανέωσή του, καθώς και τις ετήσιες οικονομικές 
ανάγκες της Δ/νσπς Καθαριότητας, σε συνεργασία με 
το Τμήμα Ηλεκτρομηχανολογικού για το ύψος των 
ανταποδοτικών τελών. 

Εισηγείται για την ανάγκη δημιουργίας νέων αφοδευ¬ 
τηρίων ή των κατάργηση παλιών και τον εκσυγχρονισμό 
τους καθώς και τον τρόπο λειτουργίας τους. 

Το Γραφείο αυτό στηρίζεται επιστημονικά, πέρα από 
το δικό του προσωπικό και από ειδικούς επιστήμονες 
των Τεχνικών Υπηρεσιών για την προώθηση των προ¬ 
γραμμάτων του. 

Ελέγχει και παρακολουθεί τον τομέα της αποκομι¬ 
δής των απορριμμάτων ανά την πόλη γενικά. 

Μεριμνά για τη μεταφορά, ζύγιση, απόρριψη και 
ενταφιασμό των απορριμμάτων στις χωματερές. 

Μεριμνά για την αποκομιδή των απορριμμάτων από 
τα σπίτια, τις λαϊκές αγορές, τα ιδρύματα, τα νοσοκο¬ 
μεία, εμπορικά καταστήματα, βιομηχανίες, ξενοδο¬ 
χεία, από εστίες απορριμμάτων σε ακάλυπτους χώρους 
κ.λπ., καθώς και για την περισυλλογή και απόρριψη 
αχρήστων αντικειμένων, που δεν μεταφέρονται με τα 
κλειστά απορριμματοφόρο αυτοκίνητα. 

Φροντίζει για τον καθαρισμό του οδικού δικτύου της 
πόλης, των κοινοχρήστων χώρων, των πλατειών, εγκα- 
ταλελειμμένων ιδιοκτησιών εστιών μόλυνσης, πάρκων, 
κήπων, παιδικών χαρών κ.λπ„ και τον συνεχή καθαρι¬ 
σμό των ανηρτημένων σε στύλους απορριμματοδο¬ 
χείων, συγκεντρώνει και τοποθετεί τα απορρίμματα σε 
χώρους φόρτωσης και στη συνέχεια μεριμνά για την άμεση 
απομάκρυνσή τους. 

Ελέγχει με το εποπτικό προσωπικό τον πλήρη και 
απόλυτο καθαρισμό των χώρων της αρμοδιότητας του 
και εισηγείται στη Δ/νση Καθαριότητας τυχόν αναγκαία 
αναδιάρθρωση του προσωπικού κατά Τομέα. 

Οργανώνει συνεργείο κατά τομείς της πόλεως με 
ημερήσια ή νυκτερινή εργασία, για τον καθαρισμό των 
παρανόμων αφισσών, συνθημάτων και αεροπανώ. 

Φροντίζει για την περισυλλογή και μεταφορά σε προ¬ 
καθορισμένο χώρο εκτός πόλεως, των εγκαταλελειμέ- 
νων άχρηστων αυτοκινήτων και μοτοσυκλεττών από 
τους δρόμους της πόλεως σε συνεργασία με την αρμό¬ 
δια Αστυνομική Αρχή. 

Μεριμνά για την πλύση των πεζοδρόμων, πεζοδρο¬ 
μίων και οδών σύμφωνα , με το Πρόγραμμα του Γρα¬ 
φείου Προγραμματισμού. 

Μεριμνά, επίσης, για την καθαριότητα των Αφοδευ¬ 
τηρίων και τη συντήρηση και επισκευή των εγκαταστά- 
σεών τους. 

Φροντίζει για τη συντήρηση και επισκευή των χειρα¬ 
μαξών των εργατών καθαριότητας, των δοχείων - κά¬ 
δων τοποθέτησης απορριμμάτων, των καλαθών απόρ¬ 
ριψης απορριμμάτων κ.λπ. 

2. ΤΜΗΜΑ ΥΓΕΙΟΝΟΜΙΚΗΣ ΤΑΦΗΣ ΑΠΟΡΡΙΜΜΑ¬ 
ΤΩΝ 

Ελέγχει για τη σωστή τήρηση και εφαρμογή των επι¬ 
στημονικών και υγειονομικών όρων ενταφιασμού των 
απορριμμάτων. 

Παρακολουθεί τις ευρύτερες περιβαλλοντικές επι¬ 
πτώσεις απά τον ενταφιασμό. 

Μελετά και εισηγείται για την προστασία του περι¬ 
βάλλοντος, στο χώρο των χωματερών. 

Μεριμνά για την απόρριψη και ενταφιασμό των απορ¬ 
ριμμάτων στις χωματερές. 

Εποπτεύει την τήρηση των εργολαβικών υποχρεώ¬ 
σεων, που απορρέουν από συμβάσεις του Δήμου και 
βεβαιώνει αυτές. 

Συντάσσει στατιστικά στοιχεία του ημερήσιου όγκου 
και βάρους των απακομιζομένων απορριμμάτων, ελέγ¬ 
χοντας τα σχετικά ζυγολόγια. 

Μεριμνά για την είσπραξη των τελών απόρριψης και 
ενταφιασμού από ιδιώτες και την απόδοσή τους στις 
αρμόδιες υπηρεσίες του Δήμου. 

θ. ΔΙΕΥΘΥΝΣΗ ΠΟΛΕΟΔΟΜΙΚΟΥ ΣΧΕΔΙΑΣΜΟΥ 
ΚΑΙ ΕΦΑΡΜΟΓΩΝ 

Ο Διευθυντής προΐσταται όλου του προσωπικού της 
Διεύθυνσης και εποπτεύει και επιλαμβάνεται όλων των 
θεμάτων αρμοδιότητας όλων των επί μέρους Τμημά¬ 
των. 

Δια του προσωπικού του γραφείου του: 

Χρεώνει την ημερήσια αλληλογραφία της Διεύθυν¬ 
σης. 

Συντάσσει το ετήσιο Τεχνικό Πρόγραμμα και τον 
Προϋπολογισμό για θέματα Πολεοδομικά, Ρυμοτομικά 
και Τοπογραφικά. 

θεωρεί και παραλαμβάνει όλες τις συντασσόμενες 
μελέτες και υπογράφει όλους τους εκδιδόμενους λο¬ 
γαριασμούς. 

Εκδίδει και συνυπογράφει μετά του Δημάρχου τις εκ¬ 
θέσεις ανάληψης δαπανών, καθώς και τους αντίστοι¬ 
χους λογαριασμούς επί προμηθειών αρμοδιότητας της 
Διεύθυνσης. 

Συντάσσει τον ετήσιο απολογισμό των δραστηριοτή¬ 
των της Διεύθυνσης. 

Συντάσσει τις διακηρύξεις όλων των προς ανάθεση 
μελετών και των λοιπών σχετικών θεμάτων. 

Εισηγείται στο Δημοσικό Συμβούλιο επί θεμάτων της 
Δ/νσης. 

Τηρεί αρχείο διαγραμμάτων και πινακίδων, ειδικών 
θεμάτων σχεδίου πόλεως, καθώς και θεμάτων Διοικη¬ 
τικών ορίων και ονοματοθεσίας. 

Τηρεί βιβλίο αλφαβητικού πρωτοκόλλου εισερχομέ¬ 
νων και εξερχομένων στην Δ/νση αιτήσεων και εγγρά¬ 
φων, επί των οποίων επιλαμβάνεται την διεκπεραίωσή 
τους τηρώντας συγχρόνως και το σχετικό αρχείο. 

1. ΤΜΗΜΑ ΠΟΛΕΟΔΟΜΙΚΟΥ ΣΧΕΔΙΑΣΜΟΥ 
Επιλαμβάνεται και τηρεί όλες τις αναγκαίες ενέργειες 
επί θεμάτων ανάθεσης, επίβλεψης και εφαρμογής Το- 
πογραφικών, Πολεοδομικών και Ρυμοτομικών Μελε¬ 
τών τηρώντας και το σχετικό αρχείο επί των θεμάτων 
αυτών. 

Επιλαμβάνεται και παρακολουθεί τον ρυθμό προό¬ 
δου και τηρεί όλες τις αναγκαίες ενέργειες και παρεμ¬ 
βάσεις αρμοδίως, για την υλοποίηση του Ρυθμιστικού, 
του Γενικού Πολεοδομικού Σχεδίου και της Ζ.Ο.Ε., κα¬ 


θώς και των κυκλοφοριακών και συγκοινωνιακών Με¬ 
λετών, που αναφέρονται στην πάλη και την ευρύτερη 
περιοχή. 

Επιλαμβάνεται της αρχειοθέτησης και της καταγρα¬ 
φής, μέσω Η/Υ, των πόσης φύσεως πληροφοριών και 
στοιχείων που έχουν σχέση με το όλο φάσμα των δρα¬ 
στηριοτήτων της Διεύθυνσης. 

2. ΤΜΗΜΑ ΕΦΑΡΜΟΓΩΝ ΣΧΕΔΙΟΥ ΠΟΛΕΩΣ 
Επιλαμβάνεται όλων των θεμάτων αναθεωρήσεων και 
τροποποιήσεων των ισχυόντων σχεδίων πόλεων, τηρώ¬ 
ντας τις σχετικές διαδικασίες, συντάσσοντας το ανα¬ 
γκαία επί μέρους διαγράμματα και κάνοντας τις απαι- 
τοϋμενες διορθώσεις και συμπληρώσεις στα σχετικά 
ρυμοτομικά σχέδια. 

Συντάσσει τα διαγράμματα και τηρεί διαδικασία αναγνώ¬ 
ρισης των προ του 1923 οδών και τηρεί και ενημερώνει 
το σχετικό αρχείο επί των θεμάτων αυτών. 

Επιλαμβάνεται και παρακολουθεί τον ρυθμό προό¬ 
δου υλοποίησης του σχεδίου πόλεως και τηρεί όλες τις 
αναγκαίες ενέργειες συντάσσοντας τις απαιτούμενες 
πράξεις αναλογισμού, τακτοποίησης και προσκύρω¬ 
σης, προκειμένου να είναι δυνατή η διάνοιξη των κοινο¬ 
χρήστων χώρων {δρόμοι, πλατείες, κοινωφελείς χώ¬ 
ροι), για τους οποίους είναι επισπεύδων ο Δήμος. 

Επίσης, τηρεί όλες τις αναγκαίες διαδικασίες για την 
υλοποίηση του Σχεδίου Πόλεως οε εκείνες τις περι¬ 
πτώσεις, που οι ιδιοκτήτες αποδέχονται την εξώδικη 
διαδικασία απαλλοτρίωσης, δηλαδή της αμέσου προς 
τον Δήμο πώλησης της ιδιοκτησίας τους δια συμπεφω- 
νημένης αποζημιώσεως, για τον ίδιο σκοπό της υλοποί¬ 
ησης του Σχεδίου Πόλεως. 

Ασχολείται με την σήμανση των οδών και πλατειών 
δια πινακίδων ονοματοθεσίας και με τον καθορισμό της 
αρίθμησης των οικοδομών στις νεοδιανοιγμένες οδούς 
και τηρεί το αρχείο των σχετικών διαγραμμάτων. 

3. ΤΜΗΜΑ ΠΟΛΕΟΔΟΜΙΚΩΝ ΕΦΑΡΜΟΓΩΝ 
Ασχολείται με την χορήγηση όλων των αναγκαίων Τοπο¬ 
γραφιών στοιχείων για την υλοποίηση επί τόπου των 
ρυμοτομικών και Οικοδομικών γραμμάτων, καθώς και 
υψομέτρων (στάθμησης κρασπέδων). 

Επίσης, καθορίζει και χορηγεί τα στοιχεία Ρ.Γ. και 
Ο.Γ. εντός του παλαιού εγκεκριμένου Σχεδίου Πόλεως, 
συντάσσει πράξεις όρσεως ασυμφωνιών και τηρεί αρ¬ 
χείο των ανωτέρω και των χορηγουμένων από το Πολε- 
οδομικό Γραφείο και κοινοποιουμένων στον Δήμο οικο¬ 
δομικών αδειών. 

Επιλαμβάνεται και ελέγχει εφαρμοσθεϊσες επί τόπου 
Ρυμοτομικές και Οικοδομικές γραμμές και ελέγχει την 
αρτιότητα και οικοδομή σιμότητα οικοπέδων, επί των 
οποίων χορηγούνται Οικοδομικές άδειες από το Πολε- 
οδομικό Γ ραφείο. 

Ασχολείται με την αρχειοθέτηση όλων των διαγραμ¬ 
μάτων της Δ/νσης, τηρώντας παράλληλα τα σχετικά 
ευρετήρια. 

Επίσης, κωδικοποιεί, καταγράφει και αρχειοθετεί 
όλα τα στοιχεία των Ρυμοτομικών και Οικοδομικών 
γραμμών και λοιπών στοιχείων. 

Γ ΔΙΕΥΘΥΝΣΗ ΕΡΓΩΝ 

Καταρτίζει τα Τεχνικά Προγράμματα του Δήμου. 
Συντονίζει τα Τμήματα για την εφαρμογή του Τεχνι¬ 
κού Προγράμματος. 

Παρακολουθεί την πορεία πιστώσεων των εκτελου- 

μένων έργων, ώστε η εκταμίευση των λογαριασμών να 
κινείται μέσα στα όρια του εγκεκριμένου πρωτοκόλλου 
του έργου. 

1. ΤΜΗΜΑ ΚΑΤΑΣΚΕΥΗΣ ΕΡΓΩΝ ΟΔΟΠΟΙΪΑΣ 

Καταρτίζει τις μελέτες κατασκευής και συντήρησης 

οδών και πεζοδρομίων. 

Μεριμνά για τη σύνταξη πινάκων βεβαιώσεων δαπά¬ 
νης κατασκευής πεζοδρομίων και κρασπεδορείθρων. 

Μεριμνά για τη σύνταξη τευχών δημοπράτησης, την 
θεώρηση των μελετών και την στη συνέχεια δημοπρά- 
τηση ενώπιον της Δημαρχιακής Επιτροπής. 

Επιβλέπει την εκτέλεση των έργων και ασκεί ποιο¬ 
τικό και ποσοτικό έλεγχο των κατασκευών, σύμφωνα 
με τις μελέτες και τη σχετική Νομοθεσία. 

Ελέγχει τις υποβαλλόμενες από τους εργολάβους 
επιμετρήσεις, πιστοποιήσεις και προωθεί προς θεώ¬ 
ρηση και υπογραφή αυτές προς τον Διευθυντή και Δή¬ 
μαρχο για την έκδοση εντάλματος. 

Μεριμνά για την παραλαβή των Έργων και την αρ¬ 
χειοθέτηση των σχετικών φακέλλων. 

2. ΤΜΗΜΑ ΣΥΝΤΗΡΗΣΗΣ ΟΔΟΣΤΡΩΜΑΤΩΝ 

Εκδίδει τις άδειες και λαμβάνει εγγυητικές επιστολές 

για την εκτέλεση από τρίτους (Ο.Τ.Ε. - Δ.Ε.Η. - 
Δ.Ε.Υ.Α.Π.) διαφόρων εργασιών επί δημοτικών οδών - 
πεζοδρομίων - πλατειών και εν γένει κοινοχρήστων χώ¬ 
ρων και μεριμνά για την αποκατάσταση υπό τούτων των 
τομών και φθορών που θα επιφέρουν. 

Μεριμνά για τη συντήρηση του οδικού δικτύου της 
πόλεως και την άμεση αποκατάσταση των παρουσιαζο- 
μένων φθορών στα οδοστρώματα. 

Εκδίδει ημερήσια δελτία των εργαζομένων με το 
αντικείμενο της εργασίας τους και μεριμνά για την προ¬ 
μήθεια των απαιτούμενων υλικών - εργαλείων και μη¬ 
χανημάτων των συνεργείων. 

Φροντίζει για την τοποθέτηση και συντήρηση των πι¬ 
νακίδων σήμανσης των οδών σύμφωνα με αποφάσεις 
Σ.Ε.Κ.Ν,Α. ΑΧΑΪΑΣ. 

3. ΤΜΗΜΑ ΑΡΧΙΤΕΚΤΟΝΙΚΩΝ ΔΙΑΜΟΡΦΩΣΕΩΝ 
ΚΑΙ ΚΑΤΑΣΚΕΥΗΣ ΚΤΙΡΙΑΚΩΝ ΕΡΓΩΝ 

Καταρτίζει τα σχέδια και τις μελέτες που αναφέρο- 
νται σε αρχιτεκτονικά, εξωραϊσπκά και καλλιτεχνικά 
έργα γενικότερα (πεζόδρομοι - πλατείες - παιδότοποι 
- αθλητικοί υπαίθριοι χώροι), την διακόσμηση της πό¬ 
λης και των Δημοτικών Καταστημάτων, όσον αφορά τη 
δόμηση των παραπάνω. 

ΑσχολεΙται με την καταγραφή των κτιρίων, που λόγω 
μορφής ή Ιστορίας κατατάσσονται στα παραδοσιακά ή 
διατηρητέα κτίρια της Πάτρας. 

Είναι αρμόδιο για θέματα που σχετίζονται με αγάλ¬ 
ματα - συντριβάνια. στέγαστρα, κινητά προστεγά¬ 
σματα, περίπτερα κ.λπ. 

Συντάσσει τις απαραίτητες μελέτες για την αναπα¬ 
λαίωση, αναατήλωση - συντήρηση κ.λπ. των παραδο¬ 
σιακών κτιρίων και μνημείων. 

Μεριμνά για τη σύνταξη των τευχών δημοπράτησης 
των έργων που θα εκτελεστούν με εργολαβίες και την 
στη συνέχεια δημοπράτηση των έργων ενώπιον της Δη¬ 
μαρχιακής Επιτροπής. 

Επιβλέπει την εκτέλεση των έργων και ασκεί ποιο¬ 
τικά και ποσοτικό έλεγχο των κατασκευών σύμφωνα με 
τις μελέτες και την ισχϋουσα Νομοθεσία. 

Ελέγχει τις υποβαλλόμενες από τους εργολάβους 


επιμετρήσεις, πιστοποιήσεις και προωθεί προς θεώ¬ 
ρηση και υπογραφή αυτές προς τους, Δ/ντή και Δή¬ 
μαρχο για την έκδοση εντάλματος πληρωμής. 

Μεριμνά για την παραλαβή των έργων και την αρχειο¬ 
θέτηση των σχετικών φαλέλλων. 

Καταρτίζει τις μελέτες κατασκευής και συντήρησης 
Δημοτικών Κτιρίων. 

Μεριμνά για τη σύνταξη τευχών δημοπράτησης, τη 
θέωρπση των μελετών και την στη συνέχεια δημοπρά¬ 
τηση ενώπιον της Δημαρχιακής Επιτροπής. 

Ελέγχει τις υποβαλλόμενες από τους εργολάβους 
επιμετρήσεις, πιστοποιήσεις και προωθεί προς θεώ¬ 
ρηση και υπογραφή αυτές προς τους Δ/ντή και δή¬ 
μαρχο για την έκδοση εντάλματος πληρωμής. 

Μεριμνά για την παραλαβή των έργων και την αρχειο¬ 
θέτηση των σχετικών φακέλλων. 

Μεριμνά για την έκδοση των απαιτουμένων οικοδομι¬ 
κών αδειών. 

4. ΤΜΗΜΑ ΣΥΝΤΗΡΗΣΗΣ ΠΛΑΤΕΙΩΝ ΚΑΙ ΚΤΙ¬ 
ΡΙΩΝ 

Συντηρεί και επισκευάζει τους κοινόχρηστους χώρους 
αναψυχής, Δηλαδή, τις πλατείες, τους πεζόδρομους, 
τα πεζοδρόμια, τους παιδότοπους κ.λπ. χώρους ανα¬ 
ψυχής κοινής χρήσεως. 

Τηρεί Πίνακα όλων των Σχολικών Κτιρίων της περιο¬ 
χής του Δήμου Πατρέων, Πρωτοβάθμιας και Δευτερο¬ 
βάθμιας Εκπαίδευσης. 

Καταρτίζει Πίνακα των απαιτουμένων επεμβάσεων 
για μικροεπισκευές. 

Συντάσσει μελέτες επισκευών και συντηρήσεων 
Σχολικών Κτιρίων. 

Καταρτίζει τα τεύχη δημοπράτησης και μεριμνά για 
την διενέργεια των Δημοπρασιών ενώπιον της Δημαρ¬ 
χιακής Επιτροπής. 

Επιβλέπει τις υποβαλλόμενες από τους εργολάβους 
επιμετρήσεις, πιστοποιήσεις και προωθεί προς θεώ¬ 
ρηση και υπογραφή αυτών προς τους, Διευθυντή και 
Δήμαρχο, για την έκδοση εντάλματος πληρωμής. 

Μεριμνά για την παραλαβή των έργων και την αρχειοθέ¬ 
τηση των σχετικών φακέλλων. 

Φροντίζει για την άμεση αποκατάσταση των απλών 
ημεκτρομηχανολογικών και οικοδομικών βλαβών των 
Σχολικών Κτιρίων με μόνιμο προσωπικό. 

Απασχολείται με τις πάσης φΰσεως εργασίες, όπως 
επισκευές πεζοδρομίων - πλατειών, τοποθετήσεις 
παιδικών χαρών, άμεση αποκατάσταση φθορών κτι¬ 
ρίων, τοποθέτηση πανώ, λαβάρων κατά τις εορταστι¬ 
κές εκδηλώσεις (Εθνικές και θρησκευτικές), μεταφο¬ 
ρές επίπλων, χαρτικών υλικών, ούνθεση - αποσύνθεση 
ικριωμάτων, παταριών κ.λπ. 

5. ΤΜΗΜΑ ΦΥΤΟΤΕΧΝΙΚΩΝ ΕΡΓΩΝ 

Συντάσσει μελέτες της φυτικής λύσης έργων δια¬ 
μόρφωσης πλατειών, αλσών, δενδρ/χιών, πεζοδρόμων, 
κλιμάκων με γνώμονα τις οικολογικές και λειτουργικές 
απαιτήσεις του φυτικού πληθυσμού και την αποτελε¬ 
σματική ένταξη του πρασίνου στο σύνολο των λειτουρ¬ 
γιών, που εξυπηρετεί το κάθε έργο και έχει στόχο την 
αναβάθμιση, της πιότητας ζωής μέσα στον αστικό 
χώρο. 

Μελετά τον σχεδίασμά του τρόπου άρδευσης του 
πρασίνου της πόλης. 

Έχει την επίβλεψη της εφαρμογής των μελετών έρ- 

γων πρασίνου σε συνεργασία με το Γραφείο Αρχιτεκτο¬ 
νικών Διαμορφώσεων. 

Φροντίζει για τον προγραμματισμό της φυτικής πα¬ 
ραγωγής ή εξασφάλισης συναφών υλικών και μέσων για 
την εκτέλεση έργων ανάπτυξης και συντήρησης πρασί¬ 
νου αστικών κοινοχρήσεων χώρων. 

Φροντίζει για τη συνεχή παραγωγή ποσότητας και 
ποιότητας φυτικών ειδών και ποικιλιών με βάση τις με¬ 
λέτες ανάπτυξης και συντήρησης πρασίνου αστικών 
κοινοχρήστων χώρων καθώς και για την αναζήτηση φυ¬ 
τικών ειδών με δυνατότητα προσαρμογής τους στους 
χώρους της περιοχής μας. 

Φροντίζει για τη συντήρηση και καλλιέργεια των πλα¬ 
τειών, αλσυλλίων, νησίδων και δενδρ/χιών, τη φύτευση 
δένδρων, θάμνων και φυτών και τον εμπλουτισμό του 
υπάρχοντος πρασίνου της πόλης, σύμφωνα με τις με¬ 
λέτες που συντάσσονται από το Γ ραφείο Μελετών. 

Φροντίζει για την εξασφάλιση των συναφών υλικών 
και μέσων για την εκτέλεση έργων ανάπτυξης και συ¬ 
ντήρησης του πρασίνου της πόλης. 

Έχει την ευθύνη της ποιοτικής και ποσοτικής απόδο¬ 
σης των συνεργείων και της παρουσίας των εργαζομέ¬ 
νων. 

Φροντίζει, για την καλή λειτουργία και συντήρηση 
των οργάνων των παιδικών χαρών του Δήμου και τη φύ¬ 
λαξη των πλατειών κ.λπ. χώρων. 

6. ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟ 

Μεριμνά για τη σύνταξη των πάσης φύσεως μελετών 
ηλεκτρομηχανολογικών έργων των κτιριακών εγκατα¬ 
στάσεων (φωτισμός, θέρμανση, ανελκυστήρες, κλιμα¬ 
τισμός) καθώς και της λειτουργίας των συντριβανιών. 

Συντάσσει μελέτες έργων αντικατάστασης φωτισμού 
ή κατασκευής νέου δικτύου φωτισμού κοινοχρήστων 
χώρων οδών, πλατειών, αλσών κ.λπ. χώρων. 

Συντάσσει μελέτες μικροφωνικής κάλυψης εκδηλώ¬ 
σεων και προμήθειας και λειτουργίας ραδιοδικτύου. 

Συντάσσει μελέτες πυρασφάλειας - θερμομόνωσης 
- ηχομόνωσης Δημοτικών Κτιρίων. 

Συντάσσει μελέτες προμήθειας ηλεκτρομηχανολογι- 
κοϋ υλικού οχημάτων και μηχανημάτων. 

Μεριμνά για τη σύνταξη των τευχών δημοπράτησης 
και ουντασσομένων μελετών και την στη συνέχεια δη- 
μοπράττηση ενώπιον της Δημαρχιακής Επιτροπής. 

Ελέγχει τις υποβαλλόμενες από τους εργολάβους 
επιμετρήσεις, πιστοποιήσεις και προωθεί προς θεώ¬ 
ρηση και υπογραφή αυτές προς τους, Δ/ντή και Δή¬ 
μαρχο, για την έκδοση εντάλματος πληρωμής. 

Μεριμνά για την παραλαβή των έργων και την αρχειο¬ 
θέτηση των σχετικών φακέλλων. 

Φροντίζει και ενεργεί για την συντήρηση: 1) των ηλε- 
κτρομηχανολογικών εγκαταστάσεων των Δημοτικών 
και Σχολικών Κτιρίων, 2) των τηλεφωνικών εγκαταστά¬ 
σεων των Δημοτικών Κτιρίων και 3) των μικροφωνικών 
εγκαταστάσεων που λειτουργούν στα Δημοτικά κτί¬ 
ρια. 

Καθώς και κάθε άλλη παρεμφερή εργασία. 

Καταγράφει όλες τις βιοτεχνικές και βιομηχανικές 
μονάδες τις εγκατεστημένες στην περιοχή του Δήμου 
Πατρέων (εγκατεσημένη ισχύς, είδος και τρόπος παρα¬ 
γωγής, απασχολούμενο προσωπικά, πρώτες ύλες, καύ¬ 
σιμα). 

Εξετάζει την ατμοσφαιρική ρύπανση, ελέγχει τις τι¬ 


μές των ρύπων της ατμόσφαιρας και συντάσει και εκδί¬ 
δει δελτία ελέγχου και ενημερώνει τους πολίτες και 
προτείνει και εισηγείται σειρά μέτρων, βραχυπρόθεσμα 
ή μακροπρόθεσμα, ή την λήψη εκτάκτων μέτρων, όταν 
απαιτείται. 

Εξετάζει την ατμοσφαιρική ρύπανση στην πηγή των 
ρύπων (βιομηχανίες, βιοτεχνίες, κεντρικές θερμάν¬ 
σεις, αυτοκίνητα) και προτείνει την δυνατότητα εξοπλι¬ 
σμού με αντιρρυπαντικές κατασκευές ή την βραχυπρό¬ 
θεσμη ή μακροπρόθεσμη απομάκρυνση βιομηχανιών 
από την περιοχή της πόλης. 

Εξετάζει την ηχητική ρύπανση και προτείνει τρόπους 
μείωσής της στην πηγή των ηχητικών ρύπων (κέντρα 
διασκέδασης, βιομηχανίες, βιοτεχνίες, οχήματα). 

Συντάσσει περιβαλλοντικές μελέτες ή αναθέτει τη 
σύνταξη ανάλογων μελετών. 

Φροντίζει για τη συλλογή των εγκαταλελειμένων 
οχημάτων. 

7. ΤΜΗΜΑ ΣΥΝΤΗΡΗΣΗΣ ΗΛΕΚΤΡΟΦΩΤΙΣΜΟΥ 

Φροντίζει για τη συντήρηση του Δημοτικού Ηλεκτροφω- 

τισμού και τη συντήρηση των ηλεκτρολογικών εγκατα¬ 
στάσεων των Δημοτικών Κτιρίων, πλατειών, αλσών, νε¬ 
κροταφείων, τη συντήρηση των τηλεφωνικών, μικρο- 
φωνικών εγκαταστάσεων των" Δημοτικών Κτιρίων, τη 
συντήρηση των σειρήνων συναγερμού, των συντριβα- 
νιών και την εγκατάσταση του φωτισμού εορταστικών 
εκδηλώσεων. 

Φροντίζει για τον έλεγχο και την επισήμανση των 
σβηστών ή εξασθενισμένων λαμπτήρων καθώς και δια¬ 
φόρων άλλων βλαβών. 

8. ΤΜΗΜΑ ΕΠΙΣΚΕΥΗΣ ΚΑΙ ΣΥΝΤΗΡΗΣΗΣ ΤΡΟ¬ 
ΧΑΙΟΥ ΥΛΙΚΟΥ 

Το Τμήμα αυτό με τα διατιθεμένα συνεργεία επισκευών 
μεριμνά για την επισκευή και συντήρηση όλου του Τρο¬ 
χαίου Υλικού του Δήμου. 

Φροντίζει, ώστε ανά πάσα στιγμή το διατιθεμένο 
τροχαίο υλικό (αυτοκίνητα, μηχανήματα κ.λπ.) στις διά¬ 
φορες υπηρεσίες του Δήμου να είναι πάντοτε σε άρι- 
στη κατάσταση γα την ομαλή λειτουργία των Υπηρε¬ 
σιών. 

Επισημαίνει τυχόν βλάβες του Τροχαίου Υλικού, οι 
οποίες προέρχονται από κακή χρήση των χειριστών 
(οδηγών κ.λπ.) και αναφέρει στη Δ/νση για τυχόν κατα¬ 
λογισμούς. 

Τηρεί καρτέλλες για κάθε μηχάνημα ή αυτοκίνητο, 
στις οποίες σημειώνει όλες τις επισκευές και τα ανταλ¬ 
λακτικά που τοποθετούνται σε κάθε ένα. 

Ρυθμίζει τη διάθεση των πάσης φύσεως οχημάτων 
του Δήμου ανάλογα με τις καθημερινές ανάγκες των 
Υπηρεσιών και τηρεί τα σχετικά βιβλία και δελτία. 

ΕΙΔΙΚΕΣ ΥΠΗΡΕΣΙΕΣ 

Α' ΓΡΑΦΕΙΟ ΚΟΙΝΟΝΙΚΗΣ ΜΕΡΙΜΝΑΣ ΚΑΙ ΥΓΕΙΑΣ 

ΑσχολεΙται με: 

Μελέτη και προτάσεις για μέτρα προστασίας και βελτί¬ 
ωση της υγείας των εργαζομένων και ασφαλείας της 
εργασίας. 

Οργάνωση και διενέργεια προγραμμάτων προληπτι¬ 
κού ελέγχου ειδικού σε σχέση με την θέση εργασίας 
(έλεγχος επαγγελματικών παθήσεων και παραγόντων 
έκθεσης) και γενικού Ιατρικού ελέγχου για την βελτί¬ 
ωση της νοσηρότητας και των δεικτών υγείας (νοοορό- 

τητα, απουσία λόγω αναρρωτικών αδειών, έλεγχος 
χρονιών παθήσεων φθοράς, καρδιαγγειακών και κα¬ 
κοήθων νόσων κ.α.). 

Διενέργεια Ιατρικών εξετάσεων σε σχέση με την ικα¬ 
νότητα για εργασία μετά πρόσληψη, αλλαγή θέσης ερ¬ 
γασίας, αναρρωτική άδεια περιοδικά ή μετά από αίτημα 
των ίδιων των εργαζομένων ή των Προϊσταμένων τους. 

Τήρηση και ενημέρωση ατομικής Ιατρικής κάρτας 
υγείας των εργαζομένων, έκδοση ενημερωτικού ιατρι¬ 
κού υλικού, στατιστική άνάλυση ιατρικών δεδομένων 
σε προγράμματα Η/Υ, οργάνωση ομάδας και σταθμών 
πρώτων βοηθειών. 

Μελετά για όλα τα κοινονικά προβλήματα των δημο¬ 
τών ανεξαρτήτως ηλικίας και δημιουργεί Δημοτικά Ια¬ 
τρεία, ώστε να παρέχεται περίθαλψη και βασική πρό¬ 
ληψη στους δημότες σε σύνδεση με το Δημόσιο Σύ¬ 
στημα Υγείας. 

Ενημερώνει και διαφωτίζει τους δημότες σε θέματα 
υγείας π.χ. ΠΑΠ -ΤΕΣΤ για την γυναίκα, εμβολιασμοί 
για τα παιδιά κ.λ,π. 

Συμμετέχει στη σταυροφορία εθελοντικής αιμοδο¬ 
σίας, ώστε η Τράπεζα Αίματος να μπορεί να καλύπτει 
τις έκτακτες ανάγκες των δημοτών και τηρεί Βιβλίο 
Εθελοντών Αιμοδοτών. 

Φροντίζει για την διαφώτιση του κοινού πάνω σε θέ¬ 
ματα δημόσιας και ατομικής υγείας και διοργανώνει 
διαλέξεις, σε μινάρια και λαϊκές συγκεντρώσεις υγείας. 

Διοργανώνει σεμινάρια, σε συνεργασία με ειδικούς 
επιστήμονες (Ψυχολόγος - Παιδίατρος - Γυναικολό¬ 
γους Κοινωνιολόγους) για την ενημέρωση των δημοτών 
σε θέματα Οικογενειακού Προγραμματισμού, σύλλη¬ 
ψης αντισύλλυψης, προληπτικής ιατρικής για την γυ¬ 
ναίκα κατά την διάρκεια της εγκυμοσύνη, πρόηπτικής 
ιατρικής για το παιδί. 

Διοργανώνει σεμινάρια για ενημέρωση σχετικά με τα 
προβλήματα της άγαμης μητέρας και ιδρύει σχολές γο¬ 
νέων για την αντιμετώπιση των κοινωνικών προβλημά¬ 
των της εποχής μας, ακόμα οργανώνει ομάδες εφήβων 
για συζήτηση πάνω στα κοινά θέματα της εφηβείας των 
νέων για τα θέματα που τους αποσχολούν. 

Μεριμνά για την Ιδρυση μονάδας παιδιών με ειδικές 
ανάγκες (νοητική καθυστέρηση ή σωματικές - κινητι¬ 
κές δυσκολίες) και ειδικής διαγνωστικής μονάδας για 
παιδιά και εφήβους με ελαφρές νοητικές και κυρίως 
ψυχολογικές διαταραχές, διοργανώνει προγράμματα 
για τα άτομα με ειδικές ανάγκες. 

Επίσης μεριμνά για την ίδρυση συμβουλευτικού 
σταθμού για άτομα που κάνουν χρήση τοξικών ουσιών. 

Διοργανώνει προγράμματα σε συνοικίες της πόλης, 
οι οποίες παρουσιάζουν κοινωνικές και πολιτιστικές 
ιδιαιτερότητες Επίσης διοργανώνει ειδικά προγράμ¬ 
ματα για μειονότητες. 

Φροντίζει για την ίδρυση Κέντρων Ανοικτής Προστα¬ 
σίας Ηλικιωμένων (Κ.Α. Π.Η.) και εισηγείται στο Δημο¬ 
τικό Συμβούλιο την έγκριση του Οργανισμού Λειτουρ¬ 
γίας Διοίκησης και Διαχείρισης αυτών. 

Φροντίζει επίσης για την ίδρυση Δημοτικών Βρεφο¬ 
νηπιακών Σταθμών και Παιδικών Εξοχών, που σκοπό 
έχουν να καλύψουν σοβαρές κοινωνικές ανάγκες, 
όπως η εξασφάλιση χρόνου στους γονείς για δουλιά, η 
διαπαιδαγώγηση και ψυχαγωγία των παιδιών, η ένταξή 
τους στην κοινωνική ομάδα, η ψυχική ισοροπία των παι¬ 


διών με την προσφορά παιχνιδιών, μέριμνας, φροντί ¬ 
δας, θαλπωρής, τρυφερότητας κ.λ.π. 

Β. ΓΡΑΦΕΙΟ ΑΘΛΗΤΙΣΜΟΥ 

Στα πλαίσια ανάπτυξης του Αθλητισμού στην πόλ·ι 
μας, το Τμήμα αυτό φροντίζει στην εμψύχωση των δη¬ 
μοτών στην αθλητική ιδέα, που βοηθά στη σωματική 
διάπλαση, στην πνευματική ευεξία στην ολοκληρωμένη 
προσωπικότητα του ατόμου, στην καλλιέργεια της ψυ¬ 
χής και του χαρακτήρα και, τέλος στην υγεία. 

Μεριμνά για την δημιουργία αθλητικών χώρων σ' όλη 
την έκταση της πόλης δίνοντας την δυνατότητα στους 
δημότες για ελεύθερη άθληση. 

Προτείνει στην Πολιτεία την εξαγορά χώρων και την 
δημιουργία Αθλητικών Εγκαταστάσεων. 

Διατηρεί στενή συνεργασία με όλες τις αθλητικές 
ενώσεις και τα αθλητικά σωματεία της πόλης. 

Διοργανώνει, σε συνεργασία με κάθε αθλητική αρχή, 
αθλητικά προγράμματα επιδιώκοντας τη συμμετοχή 
όλων των δημοτών σ’ αυτά. 

Μεριμνά για την καλή λειτουργία των Δημοτικών Γυ¬ 
μναστηρίων Φροντίζει για τις ελλείψεις και τη συνεχή 
συντήρηση των εγκαταστάσεων. 

Καθορίζει, σε συνεργασία με τους ενδιαφερομένους 
Αθλητικούς φορείς, τις ημέρες και ώρες άθλησης και 
εκγύμνασης. 

Επιμελείται για την αγορά αθλητικού υλικού και ειση* 
γείται τη σύνταξη του Προϋπολογισμού για τις αθλητι¬ 
κές εκδηλώσεις Επιδιώκει την ανάπτυξη του Σχολικού 
Αθλητισμού και αναπτύσσει τον Εργασιακό Αθλητι¬ 
σμό. 

Γ. ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ 

Ασχολείται και ελέγχει τη σωστή λειτουργία του δι¬ 
κτύου αποχέτευσης της πόλεως, με σκοπό την απο¬ 
φυγή της ρύπανσης. 

Ελέγχει με τον μηχανολογισμό εξοπλισμό του (όργανα 
μετρήσεως κ.λ.π.) τα κυκλοφορούντο τροχοφόρα, τις 
βιομηχανικές εγκαταστάσεις και κάθε άλλη ρυπογόνα 
εστία και ενημερώνει τους δημότες για τα μέτρα που 
πρέπει να πάρουν για την καταστολή των αιτιών που 
προκαλοϋν τη Ρύπανση. 

Συνεργάζεται με τους αρμόδιους Κρατικού Φορείς 
και προτείνει την λήψη μέτρων για την προστασία του 
περιβάλλοντος. 

Μέριμνα για την ασφάλεια και προτείνει κάθε μέτρο 
για την προφύλαξη των αλσών και ακτών της πόλεως, 
ώστε να συντελούν πάντοτε στη θεμελίωοη της προ¬ 
στασίας του περιβάλοντος. 

Έχει ως αντικείμενο την τήρηση των διατάξεων του 
Κώδικα Οδικής Κυκλοφορίας των Δημοτικών διατά¬ 
ξεων και των Αστυνομικών Διατάξεων που αναφέρονται 
στην κυκλοφορία τη στάθμευση των οχημάτων σε χώ¬ 
ρους ελεγχόμενους (παρκόμετρα) και σε χώρους εκτός 
αυτών. 

Συγκεντρώνει τις κλήσεις των παραβάσεων και τις 
αποστέλλει στην αρμόδια υπηρεσία για βεβαίωση και 
είσπραξη των ανάλογων ποσών. 

Επιμελείται των ενστάσεων ή αιτήσεων επί των κλή¬ 
σεων και δίνει τις σχετικές απαντήσεις. 

Φροντίζει για την τήρηση των όρων αφισοκόλλη¬ 
σης, έτσι ώστε ν' αποφεύγεται η ρύπανση του χώρου. 

Ελέγχει και επιβάλλει κυρώσεις στους παραβάτες. 

Επίσης, ελέγχει την τήρηση των όρων οικοδομήσεως 

και ασφαλείας των ανεγειρομένων οικοδομών, σύμ¬ 
φωνα με τις άδειες του Πολεοδομικού Γραφείου και 
υποδεικνύει στις αρμόδιες υπηρεσίες την κατεδάφιση 
επικινδύνων κτιρίων. 

ΑΡΘΡΟ 3 

Γενικά Καθήκοντα Υπαλλήλων 

α) Γενικού Γραμματέα 

Ο Γενικός Γραμματέας, ως εκπρόσωπος του Δημάρ¬ 
χου, προϊσταται όλου του προσωπικού του Δήμου και 
ασκεί τη γενική εποπτεία και τον έλεγχο των Υπηρε¬ 
σιών του Δήμου. 

Συντονίζει τις ενέργειες των Υπηρεσιακών μονάδων του 
Δήμου και φροντίζει για την εφαρμογή των Νόμων, Δια¬ 
ταγμάτων, αποφάσεων, εγκυκλίων, κανονισμών 
κ.λ.π. 

Μελετά τα γενικότερα θέματα του Δήμου, που δεν 
υπάγονται στις ειδικές αρμοδιότητες των Υπηρεσιακών 
μονάδων και δίνει στους Πρίισταμένους αυτών τις κα¬ 
τευθυντήριες για την τακτοποίησή τους. 

Δέχεται το κοινό και δίνει κατευθύνσεις για την επί¬ 
λυση των προβλημάτων, που αναφύονται μεταξύ πολι¬ 
τών και Υπηρεσιών. 

ΕκτελεΙ κάθε τι μετά από ανάθεση του Δημάρχου. 

β) Προϊσταμένων Διευθύνσεων 

Οι Προϊστάμενοι των Διευθύνσεων προϊστανται των 
Τμημάτων και Γραφείων, που υπάγονται στην αρμοδιά- 
τητά τους. 

Παρακολουθούν, εποπτεύουν και ελέγχουν την πα¬ 
ρουσία, την πειθαρχία, την υπηρεσιακή απόδοση και 
επίδοση όλων των υπαλλήλων της Διεύθυνσης τους, 
την τήρηση των Νόμων, Διαταγμάτων, αποφάσεων 
κ.λ.π., που αφορούν τον Δήμο και καθοδηγούν αυτούς 
κατά την εκτέλεση των υπηρεσιακών τους καθηκό¬ 
ντων. 

Κατανέμουν την εργασία στους υπαλλήλους των 
Διευθύνσεων τους ανάλογα με τις συνολικές ανάγκες 
των τμημάτων και με την συνεργασία των Προϊσταμέ¬ 
νων. 

Δύνανται να χρησιμοποιούν οποιανδήποτε από το 
προσωπικό της Υπηρεσίας τους για την εκτέλεση κάθε 
άλλης εργασίας ανάλογα με τις ανάγκες που παρουσιά¬ 
ζονται σε κάθε τμήμα. 

Ενημερώνονται για όλη την εισερχόμενη και εξερχό- 
μενη αλληλογραφία που αφορά την Διεύθυνση που 
προϊστανται χαρακτηρίζουν και κατανέμουν αυτήν σύμ¬ 
φωνα με τις αρμοδιότητες των Τμημάτων ή Γραφείων 
που υπάγονται στη Διεύθυνση τους και δίνουν τις ανα¬ 
γκαίες οδηγίες στους Προϊσταμένους τους για τις 
ενέργειες που πρέπει να γίνουν. 

Υπογράφουν αποφάσεις ύστερα από εξουσιοδότηση του 
Δημάρχου και τα υπηρεσιακά έγγραφα που απευθύνο¬ 
νται προς τις άλλες Διευθύνσεις του Δήμου, θεωρούν 
με την μονογραφή τους και υποβάλλουν όλα τα έγ¬ 
γραφα που συντάσσονται από τα Τμήματα και Γ ραφεία 
της Διεύθυνσης τους για έγκριση και υπογραφή από 
τον Γενικό Γραμματέα και τον Δήμαρχο ή τους νόμι¬ 
μους αναπληρωτές τους, καθιστάμενοι έτσι συνυπεύ- 
θυνοι για τη νομιμότητα της ενέργειας. 

θεωρούν τη βεβαίωση της εργασίας μόνιμου και με 
σχέση Ι.Δ. προσωπικού που υπηρετεί στη Διεύθυνση 
τους. 


Εισηγοΰνται τα θέματα της αρμοδιότητάς τους στον Δή¬ 
μαρχο και τον Γενικό Γραμματέα, υπογράφοντας τις 
σχετικές εισηγήσεις. 

Παρίστανται, εφόσον οι υπηρεσιακές ανάγκες το 
επιβάλλουν, στις συνεδριάσεις των συλλογικών οργά¬ 
νων του Δήμου και αναπτύσσουν τις απόψεις τους 
πάνω στα διάφορα υπηρεσιακά θέματα. 

Συντάσσουν τις ετήσιες εκθέσεις αξιολόγησης για 
τους υπογομένους ο’ αυτούς Προϊσταμένους Τμημά¬ 
των και Γραφείων και διατυπώνουν τη γνώμη τους σε 
δεύτερο βαθμό, στις υπηρεσιακές εκθέσεις των υπο¬ 
λοίπων υπαλλήλων, οι οποίες συντάσσονται από τους 
Προϊσταμένους των παραπάνω υπηρεσιακών μονά¬ 
δων. 

Δέχονται τους πολίτες και δίνουν σ' αυτούς όσες 
πληροφορίες επιτρέπονται από τις κείμενες διατάξεις 
και είναι υποχρεωμένοι να βρίσκονται στη θέση τους 
κατά τις ώρες υποδοχής του κοινού, για την επίλυση 
των μεταξύ αυτών και των Υπηρεσιών της Διεύθυνσής 
τους τυχόν διαφορών. 

γ) Προϊσταμένων Τμημάτων 

Οι Προϊστάμενοι των Τμημάτων είναι υπεύθυνοι για 
την ακριβή τήρηση, εφαρμογή και εκτέλεση των αρμο¬ 
διοτήτων και καθηκόντων που ανατίθενται στις Υπηρε¬ 
σίες που προϊστανται. 

Φροντίζουν για την εφαρμογή των Νόμων και Διαταγ¬ 
μάτων, καθώς και των αποφάσεων του Δημοτικού Συμ¬ 
βουλίου και της Δημαρχιακής Επιτροπής, όπως και των 
εγκυκλίων του Δημάρχου και κάθε άλλης Αρχής, που 
τους κοινοποιούνται. 

Ενημερώνουν τους υπ' αυτούς υπαλλήλους για κάθε 
εγκύκλιο ή ειδική διαταγή ή διάταξη Νόμου, που αφορά 
την υπηρεσία τους και δίνουν σ’ αυτούς τις αναγκαίες 
επεξηγηματικές οδηγίες για την εκτέλεσή τους, ευθύ- 
νσνται δε για την μη έγκαιρη και ακριβή εκτέλεση κάθε 
εργασίας του Τμήματος ή Γ ραφείου τους και για την 
καλή γενική λειτουργία της Υπηρεσίας τους, ανάλογα 
με τις ανάγκες των υπηρεσιών που προϊστανται και την 
απόδοση και επίδοση των υπαλλήλων. 

Κατανέμουν την εργασία στους υπαλλήλους και κα¬ 
θοδηγούν αυτούς, ελέγχουν την τακτική παρουσία, ερ¬ 
γατικότητα και πειθαρχία τους και ειδοποιούν κάθε 
πρωί το αρμόδιο Τμήμα Προσωπικού για τους απόντες 
ή καθυστερημένους ή αναχωρήσαντες πριν από την 
κανονική ώρα υπαλλήλους ενημερώνοντας συγχρόνως 
και τον Διευθυντή τους. 

Εκτελούν τις εντολές ίων Διευθυντών, εισηγοΰνται 
σ’ αυτούς τις υποθέσεις της αρμοδιότητΰς τους, υπο¬ 
βάλλουν δε σ’ αυτούς υπηρεσιακές εκθέσεις και ση¬ 
μειώματα για την πορεία των εργασιών του Τμήματος ή 
Γραφείου τους καθώς και των υποθέσεων που εκκρε- 
μούν. 

Συντάσσουν τις εκθέσεις αξιολόγησης των υπηρε- 
τούντων υπαλλήλων, τις οποίες στη συνέχεια υποβάλ¬ 
λουν στους Διευθυντές για την περαιτέρω κρίση. 

Προσυπογράφουν την αλληλογραφία της Υπηρεσίας 
τους συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα 
της ενέργειας και την ακρίβεια των σναφερομένων σ’ 
αυτά πραγματικών περιστατικών. 

Καταρτίζουν τον ετήσιο προϋπολογισμό του Τμήμα¬ 
τος ή Γραφείου και γενικά επιλαμβάνονται του χειρι- 

σμού και της διεκπεραίωσης των σπουδαιοτέρων υπη¬ 
ρεσιακών θεμάτων. 

Δέχονται το κοινό και δίνουν τις πληροφορίες που 
επιτρέπονται από τις σχετικές διατάξεις, οφείλουν δε 
να βρίσκονται στις θέσεις τους κατά τις ώρες υποδοχής 
του κοινού. 

Βεβαιώνουν την εργασία του μόνιμου και του με 
σχέοη ιδιωτικού δικαίου προσωπικού που υπηρετεί 
στην Υπηρεσία που προΐστανται, με την υπογραφή 
τους στις σχετικές μισθοδοτικές καταστάσεις που συ- 
ντάσσονται από το αρμόδιο Τμήμα. 

δ) Λοιπού Προσωπικού 

Στα πλαίσια των αρμοδιοτήτων των Διευθύνσεων ή 
άλλων υπηρεσιακών μονάδων, που είναι τοποθετημέ¬ 
νοι, οι υπάλληλοι ανεξάρτητα από την εργασιακή τους 
σχέση, γενικά εκτελούν την εργασία που τους έχει ανα¬ 
τεθεί με προσοχή, επιμέλεια και ευσυνειδησία, κάτω 
από τις οδηγίες και καταυθύνσεις των Προϊσταμένων 
τους, σύμφωνα με τους Νόμους, Κανονισμούς και 
Οδηγίες των Προϊσταμένων Αρχών. 

Ειδικότερα, εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λ.π., είναι υπεύθυνοι για κάθε αδικαιολόγητη απώ¬ 
λεια, φθορά ή καταστροφή, κυρίως όταν αυτή οφείλε¬ 
ται σε αμέλεια ή κακή χρήση. 

Οι συντάκτες των εγγράφων, αποφάσεων, μελετών 
και αλληλογραφίας γενικά μονογράφουν αυτά και είναι 
μοναδικοί υπεύθυνοι για την ακρίβεια των πραγματικών 
περιστατικών και στοιχείων, που αναγράφονται σ’ αυ¬ 
τήν και προκύπτουν από τα τηρούμενα στην Υπηρεσία 
βιβλία και άλλα παραστατικά. 

Αναφέρουν στον άμεσο Προϊστάμενό τους, προφο¬ 
ρικά ή γραπτά, για τις υποθέσεις που εκκρεμοϋν και 
δεν μπορούν να επιλυθούν γρήγορα ή μέσα στις προθε¬ 
σμίες που έχουν ταχθεί. 

Σε όλους τους υπαλλήλους δύναται ν’ ανατεθούν επί 
πλέον αρμοδιότητες, μετά από απόφαση του Δημάρ¬ 
χου. 

ΑΡΘΡΟ 4 

θέσεις - Κλάδοι και Ειδικότητες 
Α' ΜΕΤΑΚΛΗΤΟ! ΥΠΑΛΛΗΛΟΙ 

1. Μία (1) θέση Γενικού Γραματέα (άρθρο 241 Ν. 

1188/81). 

2 Μία (1) θέση Ιδιαιτέρου Γραματέα Δημάρχου (άρ¬ 
θρο 242 Νόμου 1168/81). 

Β’ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙ¬ 
ΣΤΟΥ ΧΡΟΝΟΥ που διέπεται από τις διατάξεις του άρ¬ 
θρου 67 Νόμου 1416/84, όπως τροποποιήθηκε με το 
άρθρο 26 του Ν. 1832/89 και το άρθρο 12 του Ν. 
2130/93 και το άρθρο 57 του Ν. 2218/1994. 

1. Έξη (6) θέσεις Ειδικών Συμβούλων ή Επιστημονι¬ 
κών Συνεργατών ή Ειδικών Συνεργατών. 

Γ' ΠΡΟΣΩΠΙΚΟ που διέπεται από τις διατάξεις του 
άρθρου 245 και επόμενα του Νόμου 1188/81, όπως 
τροποποιήθηκε με το άρθρο 26 του Νόμου 1832/89. 
(ΔΙΚΗΓΟΡΟΙ) 

Δύο (2) θέσεις Δικηγόρων. 

Μία (1) θέση Δικηγόρου με μεταφορά της θέσης του 
από το Υπουργείο Εθνικής Οικονομίας, η οποία καταρ- 
γήθηκε σύμφωνα με το άρθρο 25 παρ. 20 του Ν. 2190/ 
1994. 


Δ ΛΟΙΠΟ ΜΟΝΙΜΟ ΠΡΟΣΩΠΙΚΟ 
ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός Βαθμός των υπαλλήλων των Κλαδω 
Πανεπιστημιακής Τεχνολογικής και Δευτεροβάθμιας 
Εκπαίδευσης ορίζεται ο Βαθμός Δ' και Καταληκτικός 
Βαθμός αυτών ο Βαθμός Α’. 

2. Εισαγωγικός Βαθμός των υπαλλήλων των Κλάδων 
Υποχρεωτικής Εκπαίδευσης ορίζεται ο Βαθμός Ε' και 
Καταληκτικός Βαθμός αυτών ο Βαθμός Β'. 


ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

1. ΚΛΑΔΟΣ (ΠΕ) ΠΑΝΕΠΙΣΤΗΜΙΑΚΗΣ ΕΚΠΑΙΔΕΥ¬ 
ΣΗΣ 

ΚΛΑΔΟΣ ΠΕΙ ΔΙΟΙΚΗΤΙΚΟΙ Με βαθμό (Δ - Α) 
(τριάντα δύο θέσεις) (32) 

ΚΛΑΔΟΣ ΠΕ3 ΠΟΛΙΤΙΚΟΙ ΜΗΧ/ΚΟΙ Με βαθμά (Δ - - 
Α') (δέκα τρεις θέσεις) (13) 

ΚΛΑΔΟΣ ΠΕ4 ΑΡΧΙΤΕΚΤΟΝΕΣ Με βαθμό (Δ' - Α’) 
(εννέα θέσεις) (9) 

ΚΛΑΔΟΣ ΠΕ5 ΗΛ., ΜΗΧ., ΗΛ. - ΜΗΧ. Με βαθμό (Δ' 

- Α') (εννέα θέσεις) (9) 

ΚΛΑΔΟΣ ΠΕ6 ΤΟΠΟΓΡ. ΜΗΧΑΝ. Με βαθμό (Δ' - Α') 
(δώδεκα θέσεις) (12) 

ΚΛΑΔΟΣ ΠΕ7 ΧΗΜΙΚΟΙ - ΜΗΧΑΝΙΚΟΙ Με βαθμό (Δ' 

- Α') (μία θέση) (1) 

ΚΛΑΔΟΣ ΠΕ9 ΓΕΩΠΟΝΩΝ Με βαθμό (Δ' - Α') (δύο 
θέσεις) (2) 

ΚΛΑΔΟΣ ΠΕ11 ΠΛΗΡΟΦΟΡΙΚΗΣ Με βαθμό (Δ' - Α') 
(δύο θέσεις) (2) 

ΚΛΑΔΟΣ ΠΕ10 ΚΑΘΗΓΗΤΕΣ Με βαθμό (Δ' - Α') 
(δύο θέσεις) (2) 

ΚΛΑΔΟΣ ΠΕΙ 2 ΧΗΜΙΚΟΙ Με βαθμό (Δ' - Α') (μία 
θέση) (1) 

ΚΛΑΔΟΣ ΠΕΙ5 ΙΑΤΡΩΝ Με βαθμό (Δ' - Α') (μία 
θέση) (1) 

ΚΛΑΔΟΣ ΠΕ16 ΣΥΓΚΟΙΝ. Με βαθμό (Δ' - Α') (μία 
θέση) (1) 

2. ΚΛΑΔΟΣ (ΤΕ) ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

ΚΛΑΔΟΣ ΤΕ2 ΚΟΙΝΩΝ. ΛΕΙΤΟΥΡΓ. Με βαθμό (Δ' - 
Α') (τέσσερεις θέσεις) (4) 

ΚΛΑΔΟΣ ΤΕ3 ΤΕΧΝ. ΠΟΛ. ΜΗΧ. Με βαθμό (Δ' - Α’) 
(είκοσι θέσεις) (20) 

ΚΛΑΔΟΣ ΤΕ4 ΤΕΧΝ. ΜΗΧ. - ΗΛ. Με βαθμό (Δ' - Α'} 
(δέκα τρεις θέσεις) (13) 

ΚΛΑΔΟΣ ΤΕ5 ΤΕΧΝ. ΤΟΠ. Με βαθμό (Δ' - Α') (δέκα 
θέσεις) (10) 

ΚΛΑΔΟΣ ΤΕ6 ΕΠΙΣΚ. ΑΔΕΛΦ. Με βαθμό (Δ' - Α') 
(δύο θέσεις) (2) 

ΚΛΑΔΟΣ ΤΕ11 ΕΠΟΠΤ. ΔΗΜ. ΥΓΕΙΑΣ Με βαθμό (Δ' 

- Α') (μία θέση) (1) 

ΚΛΑΔΟΣ ΤΕ13 ΤΕΧΝ. ΓΕΩΠΟΝΙΑΣ Με βαθμό (Δ' - 
Α') (τέσσερεις θέσεις) (4) 

ΚΛΑΔΟΣ ΤΕ17 ΔΙΟΙΚ. ΛΟΓ. Με βαθμό (Δ' - Α') 
(δέκα πέντε θέσεις) (15) 

ΚΛΑΔΟΣ ΤΕ18 ΕΡΓΟΘΕΡΑΠΕΥΤΗΣ Με βαθμά (Δ - 
Α') (μία θέση) (1) 

ΚΛΑΔΟΣ ΤΕ19 ΠΛΗΡΟΦΟΡΙΚΗΣ Με βαθμό (Δ' - Α') 
(τρεις θέσεις) (3) 

ΚΛΑΔΟΣ ΤΕ8 ΑΔΕΛΦ. ΝΟΣΟΚ. Με βαθμό (Δ' - Α') 
(δύο θέσεις) (2) 

3. ΚΛΑΔΟΙ (ΤΕ) ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ ΔΕΙ ΔΙΟΙΚΗΤΙΚΟΙ Με βαθμό (Δ' - Α') (εκα¬ 
τόν τριάντα πέντε θέσεις) (135) 

ΚΛΑΔΟΣ ΔΕ2 ΕΠΟΠΤΕΣ ΚΑΘΑΡ. Με βαθμό (Δ' - Α') 
(τρεις θέσεις) (3) 

ΚΛΑΔΟΣ ΔΕ3 ΤΗΛΕΦΩΝ. Με βαθμό (Δ' - Α') (τρεις 
θέσεις) (3) 

ΚΛΑΔΟΣ ΔΕ5 ΔΟΜΙΚΩΝ ΕΡΓΩΝ Με βαθμό (Δ' - Α') 
(είκοσι πέντε θέσεις) (25) 

ΚΛΑΔΟΣ ΔΕ6 ΣΧΕΔΙΑΣΤΩΝ Με βαθμό (Δ' - Α') 
(επτά θέσεις) (7) 

ΚΛΑΔΟΣ ΔΕ7 ΑΔΕΛΦ. ΝΟΣΟΚ. Με βαθμό (Δ’ - Α') 

(μία θέση) (1) 

ΚΛΑΔΟΣ ΔΕ11 ΓΕΩΡΓΟΤΕΧΝΙΤΩΝ Με βαθμό (Δ’ - 
Α') (δέκα πέντε θέσεις) (15) 

ΚΛΑΔΟΣ ΔΕ23 ΕΙΔΙΚΗΣ ΥΠΗΡΕΣΙΑΣ Με βαθμό (Δ' 
- Α') (είκοσι τρεις θέσεις) (23) 

ΚΛΑΔΟΣ ΔΕ24 ΗΛΕΚΤΡΟΛΟΓΩΝ Με βαθμό (Δ' - 
Α') (σαράντα θέσεις) (40) 

ΚΛΑΔΟΣ ΔΕ25 ΜΗΧΑΝΟΔΗΓΟΙ Με βαθμό (Δ' - Α') 
(δέκα εννέα θέσεις) (19) 

ΚΛΑΔΟΣ ΔΕ26 ΜΗΧΑΝ. ΑΥΤ. Με βαθμό (Δ' - Α') 
(δέκα πέντε θέσεις) (15) 

ΚΛΑΔΟΣ ΔΕ27 ΗΛΕΚΤΡ. ΑΥΤ. Με βαθμό (Δ' - Α') 
(πέντε θέσεις) (5) 

ΚΛΑΔΟΣ ΔΕ28 ΧΕΙΡ. ΜΗΧ. ΕΡΓ. Με βαθμό (Δ' - Α') 
(επτά θέσεις) (7) 

ΚΛΑΔΟΣ ΔΕ29 ΟΔΗΓΟΙ ΑΥΤ/ΤΩΝ Με βαθμό (Δ' - 
Α') (εβδομήντα δύο θέσεις) (72) 

ΚΛΑΔΟΣ ΔΕ30 ΤΕΧΝΙΤΩΝ Με βαθμό (Δ' - Α') (εκα¬ 
τόν πενήντα θέσεις) (150) 

ΚΛΑΔΟΣ ΔΕ35 ΔΕΝΔΡΟΚΗΠΟΥΡΓΟΙ - ΑΝΘΟΚΟ- 
ΜΟΙ Με βαθμό (Δ' - Α') (πέντε θέσεις) (5) 

ΚΛΑΔΟΣ ΔΕ38 Η/Υ Με βαθμό (Δ' - Α’) (δέκα θέσεις) 

( 10 ) 

4. ΚΛΑΔΟΙ (ΥΕ) ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

ΚΛΑΔΟΣ ΥΕ1 ΚΛΗΤΗΡΩΝ - ΘΥΡΩΡΩΝ ΓΕΝΙΚΩΝ 
ΚΑΘΗΚΟΝΤΩΝ Με βαθμό (Ε' - Β) (σαράντα θέσεις) 
(40) 

ΚΛΑΔΟΣ ΥΕ2 ΕΠΙΣΤΑΤΩΝ ΚΑΘΑΡ/ΤΑΣ Με βαθμό 
(Ε' - Β') (δέκα τέσσερεις θέσεις) (14) 

ΚΛΑΔΟΣ ΥΕ11 ΝΕΩΚΟΡΩΝ Με βαθμό (Ε' - Β') (μία 
θέση) (1) 

ΚΛΑΔΟΣ ΥΕ14 ΒΟΗΘΗΤΙΚΟ ΠΡΟΣΩΠΙΚΟ Με 
βαθμό (Ε' - Β') (δέκα πέντε θέσεις) (15) 

ΚΛΑΔΟΣ ΥΕ16 ΕΡΓΑΤΕΣ Με βαθμό (Ε' - Β') (τετρα¬ 
κόσιες ογδόντα θέσεις) (480) 

ΑΡΘΡΟ 5 

Προσωρινοί Κλάδοι και θέσεις 

Α' ΚΛΑΔΟΙ ΠΡΟΣΩΡΙΝΩΝ ΘΕΣΕΩΝ ΠΟΥ ΚΑΤΕΧΟ- 
ΝΤΑΙ ΑΠΟ ΤΑΚΤΙΚΟΥΣ ΥΠΑΛΛΗΛΟΥΣ 

1. Κλάδος ΤΕ13 (Διοικητικοί - έξη θέσεις (6) Με 
βαθμό (Δ' - Α') 

Οι θέσεις του Κλάδου αυτού καταργοΰνται, μόλις κε¬ 
νωθούν σύμφωνα με το άρθρο 17 του Νόμου 1586/86. 

Έως ότου καταργηθούν, δεσμεύουν θέσεις του Κλά¬ 
δου ΤΕ17. 


2. Κλάδος ΔΕ20 (Τεχνίτες - δέκα οιαώ θέσεις (18) 
Με βαθμό (Δ' - Α') 

Οι θέσεις του Κλάδου αυτού καταργοΰνται, μόλις κε¬ 
νωθούν σύμφωνα με το άρθρο 29 του Π.Δ. 37α/87. 


α) Ηλεκτροτεχνίτες 2 

β) Χειρ. Οδαστρ. 1 

γ) Τεχν. Ασφαλτικών 1 

δ) Τεχν. Οξυγονοκολ. 1 

ε) Τεχν. Λιπαντές 1 

στ) Υδραυλικοί 12 

Σύνολο 18 


3. θέσεις που καταργούνται όταν κενωθούν με 
οποιονδήποτε τρόπο. 

α) Κλάδος ΔΕΙ 5 - Εισπρακτόρων (δύο θέσεις) (2) 
Με βαθμό (Δ' - Α') 

β) Κλάδος ΔΕ37 - Ιεροψάλτες (τρεις θέσεις) (3) Με 
βαθμό (Δ' - Α') 


Γ' ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ Ι.Δ. ΑΟΡΙ¬ 
ΣΤΟΥ ΧΡΟΝΟΥ 

Καταργούνται οι θέσεις αυτές, όταν με οποιονδή- 
ποτε τρόπο κενωθούν (άρθρ. 5 παρ. 2 και 3 του Ν. 
1476/84 και ΔΙΠΙΔ 1142/11440/30.12.1986), κοινή 
Υπουργική απόφαση που κυρώθηκε με το άρθρο 25 
του Ν. 1735/87 άρθρ. 2 παρ. 5). 

ΠΕΙ Διοικητικού μία θέση (1) 

ΠΕ6 Τοπογράφοι μία θέση (1) 

ΔΕΙ Διοικητικού έξι θέσεις (6) 

ΔΕ5 Δομικών Έργων μία θέση (1) 

ΔΕ6 Σχεδιαστών δύο θέσεις (2) 

ΔΕ24 Ηλεκτρολόγων τρεις θέσεις (3) 

ΔΕ26 Μηχ. Αυτ/των μία θέση (1) 

ΔΕ27 Ηλεκτρ. Αυτ/των μία θέση (1) 

ΔΕ28 Χειρ. Μηχ. Έργων τρεις θέσεις (3) 

ΔΕ29 Οδηγών Αυτ/των τριάντα επτά θέσεις (37) 

ΔΕ30 Τεχνίτες δέκα εννιά θέσεις (19) 

ΥΕ1 Κλητ. - θυρωρ. - Γεν. Καθηκόντων δέκα εννιά 
θέσεις (19) 

ΥΕ2 Επιστ. Καθ/τας μία θέση (1) 

ΥΕ14 Βοηθ. Προσωπικό δύο θέσεις (2) 

ΥΕ16 Εργάτες διακόσιες δέκα εννιά θέσεις (219) 
(Μέχρι καταργήοεως των ανωτέρω θέσεων, δεν πλη- 
ρούται αντίστοιχος αριθμός Μονίμων Υπαλλήλων). 

ΑΡΘΡΟ 6 

Προϊστάμενοι οργανικών μονάδων 

Α' Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ ΠΕΙ 

1. Τμήμα Δημοτ. Συμβουλίου και Επιτροπών ΠΕΙ ή 
ΤΕ136 ή ΤΕ17 ή ΔΕΙ 

2. Τμήμα Προσωπικού ΠΕΙ 

3. Τμήμα Διοίκησης ΠΕΙ 

4. Τμήμα Δημοτικής Κατάστασης ΠΕΙ ή ΤΕ13δ ή 
ΤΕ17ή ΔΕΙ 

5. Τμήμα Ληξιαρχείου ΠΕΙ ή ΤΕ13δ ή ΤΕ17 ή ΔΕΙ 

6. Τμήμα Μηχανογράφησης - Στατιστικής ΠΕ11 

Β' Δ/ΝΣΗ ΠΡΟΫΠΟΛΟΓΙΣΜΟΥ & ΔΙΑΧΕΙΡΙΣΗΣ ΠΕΙ 

1. Τμήμα Προϋπολογισμού και Λογιστηρίου ΠΕΙ 

2. Τμήμα Προμηθειών ΠΕΙ ή ΤΕ13δ ή ΤΕ17 ή ΔΕΙ 

3. Τμήμα Ταμείου ΠΕΙ ή ΤΕ13δ ή ΤΕ17 ή ΔΕΙ 

4. Τμήμα Διαχείρισης Υλικού και Αποθηκών ΠΕΙ ή 
ΤΕ13δ ή ΤΕ17 ή ΔΕΙ 

Γ' Δ/ΝΣΗ ΠΡΟΣΟΔΩΝ ΠΕΙ 

1. Τμήμα Τ.Α.Π. Εισφορών κ.λ.π. ΠΕΙ ή ΤΕ13δ ή 
ΤΕ17ή ΔΕΙ 

2. Τμήμα Τελών Κοινοχρήστων χώρων - Διαφημί¬ 
σεων κ.λ.π. ΠΕΙ 

3. Τμήμα Τέλους Εκδίδόμενων Λογαριασμών κ.λ.π. 
ΠΕΙ ή ΤΕ13δ ή ΤΕ17 ή ΔΕΙ 

4. Τμήμα Δικαιωμάτων ΠΕΙ ή ΤΕ13δ ή ΤΕ17 ή ΔΕΙ 

Δ’ Δ/ΝΣΗ ΚΑΘΑΡΙΟΤΗΤΑΣ ΠΕΙ ή ΠΕ3 ή ΠΕ5 ή ΠΕ7 
ή ΠΕΙ 2 ή ΤΕ13δ ή ΤΕ17 ή ΔΕΙ 

1. Τμήμα Προγραμματισμού και Περισυλλογής Απορ- 
ριμάτων ΠΕΙ ή ΤΕ4 ή ΤΕ13δ ή ΤΕ17 ή ΔΕΙ 

2. Τμήμα Υγειονομικής Ταφής Απορριμμάτων ΠΕ5 ή 
ΠΕ7 ή ΠΕΙ 2 ή ΤΕ4 

Ε Δ/ΝΣΗ ΠΟΛΕΟΔΟΜΙΚΟΥ ΣΧΕΔΙΑΣΜΟΥ & 
ΕΦΑΡΜΟΓΩΝ ΠΕ3 ή ΠΕ4 ή ΠΕ6 

1. Τμήμα Πολεοδομικσύ Σχεδιασμού ΠΕ3 ή ΠΕ4 ή 
ΠΕ6 

2. Τμήμα Εφαρμογών Σχεδίου Πάλεως ΠΕ6 

3. Τμήμα Τοπογραφικών Εφαρμογών ΠΕΘ ή ΤΕ3 ή 
ΤΕ5 

ΣΤ Δ/ΝΣΗ ΕΡΓΩΝ ΠΕ3 ή ΠΕ4 ή ΠΕ5 ή ΠΕ6 

1. Τμήμα Κατασκευής Έργων Οδοποιίας ΠΕ3 ή ΠΕ6 

2. Τμήμα Συντήρησης Οδοστρωμάτων ΠΕ3 ή ΠΕΘ ή 
ΤΕ3ή ΤΕ5 

3. Τμήμα Αρχιτεκτονικών Διαμορφώσεων και Κατα¬ 
σκευής Κτιριακών Έργων ΠΕ3 ή ΠΕ4 

4. Τμήμα Συντήρησης Πλατειών και Κτιρίων ΠΕ3 ή 
ΠΕ4 ή ΠΕβ ή ΤΕ3 

5. Τμήμα Φυ τοτεχνικών Έργων ΠΕΘ ή ΤΕ13 

6. Τμήμα Ηλεκτρομηχανολογικό ΠΕ5 

7. Τμήμα Συντήρησης Ηλεκτροφωτισμού ΠΕ5 ή ΤΕ4 

3. Τμήμα Επισκευής και Συντήρησης Τροχαίου Υλι¬ 
κού ΠΕ5 ή ΤΕ4 

ΕΙΔΙΚΕΣ ΥΠΗΡΕΣΙΕΣ 

Α' Γραφείο Κοινωνικής Μέριμνας και Υγείας ΠΕΙ ή 
ΤΕ2 ή ΤΕ13δ ή ΤΕ17 ή ΔΕΙ 

Β' Γραφείο Αθλητισμού και Νεότητας ΠΕΙ ή ΤΕ13δ ή 
ΤΕ17ή ΔΕΙ 

Γ Γραφείο Δημοτικής Αστυνομίας ΠΕΙ ή ΤΕ13δ ή 
ΤΕ17 ή ΔΕΙ 


ΑΡΘΡΟ 7 
Τελικές Διατάξεις 

1. Κατάταξη Υπηρετούντος Προσωπικού 

Κατά την έναρξη της ισχύος του παρόντος Οργανι¬ 
σμού, οι υπηρετούντες στην Δήμο οργανικοί υπάλληλοι 
κατατάσσονται στις αντίστοιχες θέσεις των οικείων 
Κλάδων. 

Οι προβλβπόμενες από τον παρόντα Οργανισμό θέ¬ 
σεις κατά Κλάδο καλύπτουν όλους τους εργαζόμενους 
στο Δήμο, ανεξαρτήτως σχέσεως εργασίας, καθώς και 
ορισμένο επί πλέον αριθμό θέσεων για την κάλυψη των 
υφισταμένων και μελλοντικών αναγκών των Υπηρεσιών 
του Δήμου. 

2. Κατανομή Προσωπικού 

Η κατανομή του προσωπικού σε Διευθύνσεις, Τμή¬ 
ματα και Γραφεία γίνεται πάντοτε με απόφαση του Δη¬ 
μάρχου, ανάλογα με τις άνάγκες όλων των υπηρεσιών 
του Δήμου. 

Προϊστάμενοι Διευθύνσεων, Τμημάτων και Γραφείων 
ορίζονται πάντοτε με απόφαση του Δημάρχου οι κρινό- 
μενοι από το αρμόδιο Υπηρεσιακό Συμβούλιο υπάλλη¬ 
λοι, αναπληρούμενοι σε περίπτωση απουσίας ή κωλύ¬ 
ματος σύμφωνα με την παρ. 19 του άρθρου 36 του Ν. 
2190/94. 

3. Εσωτερικοί Κανονισμοί Λειτουργίας των Υπηρε¬ 
σιών 

Ο τρόπος λειτουργίας κάθε υπηρεσιακής μονάδας, 
στις ιδιαίτερες λεπτομέρειες, καθώς και κάθε άλλη λε¬ 
πτομέρεια, εκτός απ’ αυτές που ορίζονται με Νόμο, κα¬ 
θορίζονται με Εσωτερικούς Κανονισμούς Λειτουργίας, 
που συντάσσονται από τις επί μέρους Υπηρεσίες και 
εγκρίνονται από το Δημοτικό Συμβούλιο. 

4. Έναρξη ισχύος Οργανισμού 

Η ισχύς του παρόντος Οργανισμού αρχίζει από την 
δημοσίευσή του στην Εφημερίδα της Κυβερνήσεως, 
οπότε παύει να ισχύει ο παλιός οργανισμός. 

Από την απόφαση αυτή δημιουργείται δαπάνη σε βά¬ 
ρος του προϋπολογισμού του Δήμου Πατρέων το ύψος 
της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πάτρα, 17 Ιανουάριου 1995 
Ο Νομάρχης 

ΣΤΕΡΓΙΟΣ ΚΑΤΗΧΟΡΙΤΗΣ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γκι πληροφορίες: τηλ.: 52.48.320 


Τιιιέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ, 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.8ι Βιομ. Ιδ. 

Αν. Ειδικού Δικαστηρίου 
Α.Ε.&Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110,000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















